text: 30 Maj 2013 - 14:26 Lufta kundër duhanit filloi 50 vjet më parë. E para që i hapi luftë, më 8 qershor 1963, ishte shoqëria American Heart Association, me një raport të ashpër në të cilin evidentoheshin për herë të parë me qartësi efektet e cigareve për shëndetin dhe lançonte aksione sensibilizuese për opinionin publik. Një vit më vonë u aprovuan në Shtetet e Bashkuara ligjet e parra që parashikonin paralajmërime për rrezikun e produkteve me bazë duhani dhe kufizonin reklamimin e tyre. Në vitet 80 shumë shtete, me Kanadanë në krye, nisën zbatimin e një legjislacioni për kontrollin e duhanit. Më 28 shkurt 2005 hyri në fuqi një konventë e Organizatës Botërore të Shëndetësisë për luftën kundër duhanit dhe në të njëjtin vit shumë shtete vendosën ta ndalonin atë në lokalet e mbyllura publike e private. Pavarësisht se që atëherë janë bërë shumë hapa përpara, duhani mbetet ende sot një big killer, siç kujton OBSH me rastin e ditës botërore kundër duhanit, më 31 maj. Çdo vit nga duhani vdesin rreth 6 milionë persona dhe për të sensibilizuar njerëzit në disa shtete janë ndërmarrë anti-reklama, me qeveritë që kanë urdhëruar vendosjen e fotove të njerëzve të shpërfytyruar nga duhani në paketat e cigareve. 27 Mars 2015 - 20:02 27 Mars 2015 - 19:37 27 Mars 2015 - 19:24 27 Mars 2015 - 19:18 Ec me kohën...


source: wikipedia

text: Abdullah bej Dume-Frashëri njohur thjesht si Abdyl Frashëri (Frashër, 1839 - Stamboll, 23 tetor 1892) ka qenë deputet shqiptar në Mexhlisin Osman, një nga udhëheqësit kryesorë të Lidhjes Shqiptare të Prizrenit. Biografia Ai lindi në fshatin Frashër të Vilajetit të Janinës (sot në rrethin e Përmetit), i biri i Halit beut (1797–1859) dhe Emine hanëmit (1814–1861). Nga i ati ishin pasardhës timarlinjsh me prejardhje nga Berati që më vonë u njohën si Dulellarët, ndërsa familja e së ëmës qenë pinjoj të Iljaz bej Mirahorit. Kaloi pjesën e parë të jetës në fshatin e lindjes deri në moshën 18-vjeçare kur u vendos për nevoja pune në Janinë. U shqua si personalitet politik qysh më 1877, sapo u duk se Kriza Lindore po rrezikonte trojet shqiptare. Si kryetar i Komitetit Shqiptar të Janinës që u formua po atë vit, hartoi projektin e shpalljes së pavarësisë së Shqipërisë me anën e kryengritjes çlirimtare antiosmane. Por shpresat e tij se idenë e shtetit shqiptar do ta përkrahnin rivalët e Perandorisë Ruse, të cilët nuk e dëshironin supremacinë e saj në Gadishullin Ballkanik, nuk u realizuan. Bisedimet që zhvilloi me përfaqësuesit e Greqisë në korrik dhe në dhjetor 1877, për një aleancë politike dhe ushtarake shqiptaro-greke kundër Perandorisë Osmane dështuan gjithashtu mbasi as Athina nuk e pranoi idenë e një Shqipërie të Pavarur në kufijtë e saj etnikë. Në fund të vitit 1877, Abdyl Frashëri (atëherë deputet i Janinës në parlamentin e dytë osman), u zgjodh kryetar i Komitetit Qendror për Mbrojtjen e të Drejtave të Kombësisë Shqiptare, që u formua në Stamboll (Komiteti i Stambollit). Si kryetar i tij ai dha një kontribut të rëndësishëm në përpunimin e platformës politike që adoptoi lëvizja kombëtare pas fitores ruse mbi Perandorinë Osmane dhe sidomos pas nënshkrimit të Traktatit të Shën Stefanit. Sipas tezës së Abdyl Frashëri në kushtet e krijuara nga prirjet ekspansioniste të Rusisë cariste, nga interesat e fuqive perëndimore për ta mbajtur më këmbë Perandorinë Osmane dhe nga synimet e monarkive ballkanike fqinjë për ta copëtuar Shqipërinë, zgjidhja më e përshtatshme (një zgjidhje kjo e përkohshme) ishte krijimi i një shteti autonom shqiptar nën suzerenitetin e sulltanit ose, të paktën, krijimi i një vilajeti të bashkuar shqiptar në kuadrin e Perandorisë Osmane, i cili, po të realizohej, do të sanksiononte kufijtë etnikë të Shqipërisë dhe të drejtat kulturore të shqiptarëve. Si një nga autorët kryesorë të platformës politike të Komitetit Qendror të Stambollit, të cilën Abdyl Frashëri e parashtroi publikisht edhe me anën e artikujve që botoi në disa organe të shtypit evropian gjatë pranverës së vitit 1878, ai mori pjesë aktivisht në themelimin e Lidhjes Shqiptare të Prizrenit. Pas themelimit të Lidhjes, e cila e adoptoi këtë platformë, Abdyl Frashëri. u shqua si udhëheqës, organizator, diplomat dhe aktivist i saj. Veprimtarinë e tij kryesore e zhvilloi sidomos në viset e vilajetit të Janinës dhe të Kosovës. Nuk e shkëputi asnjëherë luftën për mbrojtjen e tërësisë tokësore të atdheut nga lufta për autonominë e Shqipërisë. Mori pjesë pothuajse në të gjitha kuvendet kryesore që u organizuan nga Këshilli i Përgjithshëm i Lidhjes Shqiptare ose nga komitetet ndërkrahinore të saj. Kudo udhëhoqi krahun autonomist të lëvizjes. Në Kuvendin themelues të Lidhjes së Prizrenit u zgjodh kryetar i koinisionit të punëve të jashtme të saj. Ai përfaqësoi Toskërinë në Kuvendin e Parë të Dibrës (1 nëntor 1878), ku u miratua rezoluta me të cilën kërkohej zyrtarisht nga Porta e Lartë krijimi i vilajetit të bashkuar autonom të Shqipërisë. Ai qe organizatori kryesor i Kuvendit të Prevezës (janar 1879), i cili arriti ta pengonte lëshimin e Çamërisë në favor të Greqisë. Në pranverën e vitit 1879 kryesoi delegacionin e Lidhjes që vizitoi kryeqytetet e Fuqive të Mëdha për të mbrojtur nga afër tërësinë territoriale dhe të drejtat për autonomi të Shqipërisë. Abdyl Frashëri, ishte promotori i projektit që miratoi Kuvendi i Dytë i Frashërit për të formuar qeverinë e përkohshme. Ai udhëhoqi gjithashtu Kuvendin Kombëtar të Gjirokastrës që u shpreh për krijimin e shtetit autonom shqiptar me anën e lëvizjes së armatosur. Abdyl Frashëri, e mbrojti programin e Gjirokastrës në Kuvendin e Dytë të Dibrës ku udhëhoqi si gjithnjë krahun radikal të lëvizjes. Edhe pse programi i autonomisë nuk u pranua nga përfaqësuesit e rrymës së moderuar, ai kaloi në Kosovë dhe aty së bashku me bashkëluftëtarët e vet kosovarë, vuri në jetë vendimet e Gjirokastrës. U bë anëtar i qeverisë së përkohshme që u formua në Prizren në fillim të vint 1881 dhe dha një kontribut të rëndësishëm né përgatitjet politike dhe ushtarake që u morën për mbrojtjen e autonomisë kundër ekspeditës ushtarake osmane. Pas shtypjes së Lidhjes, më 2 maj 1881 mbërriti në Manastir i përcjellur prej një oficeri të xhandarmërisë dhe shtatë xhandarëve kalorës. Mbasi qe arrestuar duke shkuar nga Dibra në Elbasan tek Mahmud bej Biçakçiu. Prej aty iu dërgua Dervish Pashës në Prizren, i cili e burgosi në kalanë e qytetit ku qëndroi tre vjet që ia rrënoi shëndetin kryekëput. Më tej u internua së bashku me familjen e tij në Balliqeser e në Bandërma të Anadollit për afro dy vjet të tjera. Në fund u amnistua me ndërhyrjen e Gazi Osman Pashës, heroit të Plevnës; u kthye në Stamboll, ku u emërua përfaqësues i këshillit bashkiak të kryeqytetit. Ndërroi jetë në kryeqytetin e perandorisë pas një sëmundjeje të gjatë. Shih edhe Lidhja e Prizrenit Rilindja Kombëtare Literatura Referime Lidhja e Prizrenit Lindje 1839 Vdekje 1892 Njerëz nga Frashëri Politikanë shqiptarë Sufi shqiptarë Rilindas shqiptarë Hero i Popullit Njerëz nga Vilajeti i Janinës


Home/ VIP/Kim Kardashian e fiksuar pas trupit të Beyonces Ylli televiziv amerikan, që është e famshme për linjat e saja të jashtëzakonshme trupore, mendon se këngëtarja e njohur është fantastike dhe se ka pranuar që ka trup për të cilin ajo i ka zili. “Nuk është e fshehtë se jam fanse e madhe e Beyonces. Ajo ka trupin më të mirë në showbiz dhe kjo më motivoi që të punoj edhe më shumë në të. Dhe të gjitha albumet e saja janë të famshme, nuk kam ndonjë të cilin e preferoj më shumë”, theksoi Kim. amerikan Beyonce Famshme Kim Kardashian trupore Ylli televiziv


Deputeti i Vetëvendosjes: Dialogu me Serbinë do të jetë i dhimbshëm...


source: fineweb

text: Uji i bekuar Uji i bekuar apo uji i shenjtë në Kishën katolike romake, Kishën Anglikane, Ortodokse, Kishën Katolike të Lindjes, dhe Kishën e Vjetër Katolike, dhe disa kisha të tjera, është uji i cili është bekuar apo shenjtëruar nga një prift, ipeshkv me anë të një lutjeje bekuese për qëllim pagëzimin apo për bekimin e besimtarëve, vendeve apo sendeve. Domethënia simbolike e ujit të bekuar është vetë uji, i cili përfaqson jetën, pastërtinë, dhe shpëtimin. Uji i bekuar gjendet në hyrjen e çdo kishe. Besimtarët sapo hyjnë në kishë lagin gishtat e dorës së djathtë me ujë të bekuar dhe bëjnë shenjën e kryqit duke thënë formulën e pagëzimit (Mat. 28,19):"Në emër të Atit e të Birit e të Shpirtit Shenjtë". Tradita e ujit të bekuar ndeshet edhe në fe të tjera. Para së gjithash në Hinduizëm, i cili ushtron larjen pastruese në lumin e Gangut. Uji për ceremoninë vudu në Islam shërben për pastrimin ritual (Tahara), por s ́ka nevojë të bekohet.


text: Pse mungoi Ami nė natėn finale tė Dancing with the Stars? Ami dhe Ermali Thashethemet qė qarkullonin kėto ditė se prezantuesja e njohur Amarda Toska, e njohur nga tė gjithė si Ami, ėshtė shtatzėnė dhe pret fėmijėn e saj tė parė ėshtė konfirmuar mbrėmjen e djeshme nga bashkėshorti i saj, aktori i humorit Ermal Mamaqi. Teksa ka hapur natėn finale tė Dancing with thė Stars ai ėshtė shprehur se kėtė natė do tė prezantojė i vetėm spektaklin, pasi Ami ėshtė pak pa qejf: Tė gjithė burrat duhet ta kuptojnė se pėr cfarė e kam fjalėn- ka bėrė ai humor. Dhe mė pas ka sqaruar: Tė gjithė burrat qė janė ndodhur nė situatėn ku ndodhen unė tani. Sipas burimeve pranė ciftit, Ami ėshtė nė fillimet e shtatzėnisė, nė javėn e katėrt dhe ashtu sic edhe u pa nga mungesa e saj e mbremshme nė spektakėl duket se nuk ka nje shtatzani tė lehtė.


Kryetari Mustafa ngushëllon Familjen Vokrri dhe qytetarët e Kosovës pas ndarjes nga jeta të Fadil Vokrrit Kryetari i Lidhjes Demokratike të Kosovës, Isa Mustafa, ka ngushëlluar Familjen Vokrri dhe të gjithë qytetarët e Kosovës, pas ndarjes nga jeta të legjendës së futbollit kosovar, kryetarit të Federatës së Futbollit të Kosovës, Fadil Vokrri. Kryetari Mustafa ka thënë se ndarja nga jeta e Fadil Vokrrit është humbje e pakompensueshme për futbollin, për sportin në përgjithësi dhe për shtetin e Kosovës. “Fadil Vokrri ishte futbollist brilant, njeri i dashur, kryetar i FFK-së në kohën e anëtarësimit në UEFA e FIFA, duke pas rol vendimtar në kurorëzimin e suksesshëm të këtyre dy proceseve vendimtare për futbollin e Kosovës. Fadili ishte i respektuar në të gjitha instancat e futbollit evropian e më gjerë duke e ngrituar lartë imazhin e futbollit kosovar dhe duke i hapur të gjitha dyert për FFK-në”, thuhet në telegramin e kryetarit Mustafa. LDK – Zyra për Informim


source: CulturaX

text: Alfa Romeo "freskon" Giulia dhe Stelvio për vitin 2020 – foto - AutoTech - KosovaPress Alfa Romeo "freskon" Giulia dhe Stelvio për vitin 2020 – foto Pekin | 13/11/2019 12:55 Alfa Romeo ka prezantuar dy modelet e saja të ridizajnuara Giulia dhe Stelvio në Kinë. Sidoqoftë, nuk është shumë e saktë të përdoret fjala "ridizajn", pasi që të dy modelet duken identike si më parë. Giulia dhe Stelvio tani ndodhen më afër klasës premium në të cilën ato po luftojnë gjithashtu për një pjesë të tregut. Të dyja modelet morën një sistem të ri multimedial 8,8 inç me disa karakteristika të reja, kryesisht lidhja e telefonit inteligjent. Modelet ofrohen vetëm në Kinë me motor benzinë me katër cilindra, të cilat vijnë në dy variante me 200 kuaj fuqi, përkatësisht 280 kuaj fuqi. Të dy versionet kanë një transmetim automatik me 8-shpejtësi ZF, me çmimet që fillojnë nga 49,200 euro për Giulia dhe 59,200 euro për Stelvio. Alfa Romeo do të lansojë Giulio dhe Stelvio në Evropë dhe Amerikën e Veriut me ndryshime identike. Premiera pritet në panairin e veturave në Los Anxhelos, më 18 nëntor, transmeton KosovaPress.


Sekretari i Përgjithshëm i OSBE-së i bën thirrje Beogradit dhe Prishtinës që të sigurojnë mbarëvajtje të zgjedhjeve komunale në veri të Kosovës Vjenë, 31 tetor 2013 - Sekretari i Përgjithshëm i OSBE-së, Lamberto Zannier, u ka bërë thirrje Beogradit dhe Prishtinës që t’i përmbushin zotimet e tyre për zgjedhjet komunale të së dielës në Kosovë dhe ta përdorin autoritetin që të sigurojnë zhvillim të duhur dhe të sigurt të procesit në veri. Duke folur sot para 57 shteteve anëtare të OSBE-së, Zannier shprehi shqetësime lidhur me situatën e paqartë të sigurisë në veri të Kosovës. “Personalisht, vazhdoj të jem i shqetësuar për gjendjen e paqartë të sigurisë në terren dhe fushatën e vazhdueshme për bojkot në veri, që përfshin kërcënime ndaj kandidatëve, votuesve dhe personave të angazhuar në procesin e zgjedhjeve. Kjo mund të ketë ndikim negativ në pjesëmarrjen e votuesve në ditën e zgjedhjeve.” Ai u tha ambasadorëve se gjatë takimit të djeshëm me kryesim të OSBE-së ndërmjet përfaqësuesve të Beogradit dhe Prishtinës në Bruksel janë trajtuar një varg çështjesh të rëndësishme. “Dua të shpreh bindjen time se të gjitha palët do t’i përmbushin zotimet e tyre përkatëse, në pajtim me marrëveshjen e 19 prillit në Bruksel dhe Planin për Zbatim të saj.” Ai shtoi: “Këto zgjedhje janë me rëndësi të jashtëzakonshme jo vetëm për popullatën lokale në veri dhe palët e interesit në këtë proces, por edhe për pajtimin dhe normalizimin e përgjithshëm të marrëdhënieve në rajon.” OSBE-ja është duke i lehtësuar zgjedhjet në veri të Kosovës, duke ofruar tërë mbështetjen e nevojshme teknike për të bërë të mundur votimin në katër komuna dhe votimin jashtë Kosovës me postë.


text: Banana split është një ëmbëlsire që për bazë ka akulloren. Për herë të parë është pregatitur nga David E. Strickler më 1904. Ëmbëlsira i pregatitur nga David E më 1904 përbëhej nga 3 sfera të akullores të vendosura në mes të një banane të ndarë në dyshe. Sferat e akullores ishin të vaniljes, dredhëzës dhe çokollatës, mbi to hidhej pak sose me shije të përkatëse. Shih dhe këtë Akullorja Gatime


text: Përderisa USAID-i angazhohet që ta shtojë përdorimin e kontratave në tërë sektorin privat të Kosovës, është konstatuar se mungesa e marrëveshjeve të shkruara është veçanërisht problematike në industrinë e ndërtimit, ku mosmarrëveshjet shpesh çojnë në vonesa të konsiderueshme në infrastrukturën më se të nevojshme. Për t’u marrë me këtë problem, programet e USAID-it – ai për Përmbarim dhe Legjislacion Komercial (CLE) dhe ai i Partneriteteve për Zhvillim – kanë nisur ta hartojnë një formë standarde të kontratës që do të përvetësohej lehtë nga industria e ndërtimit në Kosovë. Për t’u siguruar që kjo kontratë u përshtatet nevojave të kësaj industrie, më 6 mars 2014, USAID-i e organizoi në grup punues me anëtarët e Odës Ekonomike Amerikane në Kosovë që vijnë nga biznesi i ndërtimit. "USAID-i e ka bërë një hap të parë të madh drejt mobilizimit të bashkësisë së biznesit për t’i bërë kontratat më të zakonshme në industrinë e ndërtimit,” tha Avdyl Gashi, pronar i Hasi-R Construction. Si njëri nga ata pak pronarë biznesesh që e kanë përdorur arbitrazhin për të zgjidhur kontest të bazuar në kontratë, kontributi i tij në këtë grup ishte veçanërisht i vlefshëm. Punëtoria që u mbajt më 6 mars 2014 shërbeu si forum për t’i diskutuar shkaqet e zakonshme të kontesteve afariste dhe mënyrën më të mirë për t’i parashikuar dhe parandaluar ato me anë të një marrëveshjeje kontraktuale. “Propozimkontratat për ndërtim që u prezantuan gjatë tryezës së rrumbullakët ishin hartuar mirë dhe ishin tejet të dobishme”, shtoi Gashi. Formulari standard i kontratës që e kemi hartuar bashkërisht do të bëhet bazë për marrëveshjet e shkruara në sektorin e ndërtimit në Kosovë. Ai do ta shtojë përdorimin e kontratës së shkruar, do t’u ofrojë siguri më të madhe palëve të përfshira në transaksionet e ndërtimit, do t’i qartësojë detyrat dhe përgjegjësitë e palëve dhe do t’i parandalojë kontestet. Qasja dydegëshe e USAID-it ndaj shtimit të produktivitetit brenda industrisë së ndërtimit në Kosovë përfshin Programin për Përmbarim dhe Legjislacionin komercial, i cili punon drejtpërsëdrejti me bizneset në krijimin e praktikave më të mira transaksionale, dhe Programin e Partneriteteve për Zhvillim, i cili punon me qeverinë për t’i eliminuar pengesat rregullative të panevojshme. Programi i USAID-it për Përmbarim dhe Legjislacion Komercial, që ka filluar në maj të vitit 2013 dhe do të zgjasë deri më 26 prill 2016, si dhe Programi i USAID-it i Partneriteteve për Zhvillim, që ka filluar në dhjetor të 2013 dhe që do të zgjasë deri në gusht të 2018, i kanë bashkuar resurset që ta inkurajoj ndërmarrësinë, për të ndikuar në ofrimin e mundësive për punësim dhe për t’i promovuar standardet afariste ndërkombëtare, në mënyrë që ta zhvillohet sektori privat i Kosovës dhe të nxitet zhvillimi ekonomik afatgjatë i vendit. Links Last updated: April 23, 2015


March 7, 2017 – LajmeShqip “Amnistimi” i Aldo Bares, kush nga gjykatësit e Kushtetueses votoi pro dhe kush kundër Ditën e sotme, Gjykata Kushtetuese shfuqizoi vendimin me burgim të përjetshëm ndaj ish-kreut të Bandës së Lushnjës, Aldo Bare. Vendimi, mëson “Panorama”, u mor 5-2 në favor të shfuqizimit të burgimit të përjetshëm. Po cilët ishin gjyqtarët që votuan pro dhe kundër? “Panorama” mëson se pro kërkesës së Aldo Bares [...] Këto të pasme super të nxehta do t’ju “shkatërrojnë” sonte Modelja nga Zelanda e Re, Rosanna Arkle, ka një llogari në Instagram plot me fotografi mahnitëse. Më poshtë Gazeta Express sjell për ju disa nga fotografitë më të “nxehta” të saj, ku ajo nuk heziton ta shfaqë trupin e saj fantastik. Do ta keni shumë (shumë!) të vështirë të mos [...] Kush është Aldo Bare: Nga ish-efektiv i forcave RENEA, në vrasës gjakftohtë. Akuzohet për 20 vrasje dhe dhjetra plagosje Por kush është Alfred Shkurti, ose i njohur ndryshe si Aldo Bare i cili hyri në botën e krimit në vitin 1997, pasi atij i vrau vëllanë banda e Artur Dajës, gjatë një përleshje me armë zjarri. Aldo Bare ishte një ish-special i forcave RENEA, por pas vrasjes se Ramadan [...] Skandal në fshatin SOS/ Dy djem abuzojnë seksualisht me një 9-vjeçare Një skandal me sfond seksual ka ndodhur në fshatin e fëmijëve SOS pak javë më parë. Dy djem të moshës 15 dhe 16 vjeç kanë abuzuar seksualisht një vajzë të mitur 9-vjeçare. Drejtoresha Teuta Shkenza thotë për emisionin “STOP”, se nëna kujdestare, Valbona Shahu, ka dhënë dorëheqjen pas këtij incidenti, ndërsa [...] Vettingu, Hazizaj: Ka dy rrugë, ose fillon procesi nga e para në heshtje ose Kuvendi miraton dispozitë tranzitore. Kushtetuta s’është “hajde ta provojmë dhe njëherë” Konstitucionalisti Sokol Hazizaj thotë se të gjitha afatet e Vettingut kanë përfunduar, ndërsa nënvizon faktin se tashmë duhe pasuruar Kushtetuta me dispozita tranzitore. Në një prononcim për “TemA” Hazizaj shprehet se ka dy rrugë në kushtet kur presidenti Nishani nuk kreu detyrën dhe nuk është marrë me këtë punë dhe [...] SKANDALI/ Mësuesi i dënuar për vrasje e pa diplomë jep mësim në shkollë Fiks-Fare denoncoi sot skandalin e radhës në arsimin shqiptar. Një mësues i dënuar për vrasje nga pakujdesia dhe pa diplomë jep mësim në shkollën 9-vjeçare të Sohodollit në Peshkopi. Ndërkohë që mësuesi me me master dhe fitues në portalin e ministrisë së Arsimit shkarkohet nga puna Drejtoria Arsimore e Peshkopisë [...] Ben Blushi mendon se me atë që ndodhi mbrëmë PS dhe LSI ia çuan si një zog, reformën në drejtësi, dhuetarëve vrasës të PD. Lapsi.al e pyeti atë për tradhtinë që iu bë procesit të vettingut, për rolin e Ramës, Metës, Berishës dhë Bashës, në këtë maskaradë. Lapsi.al – A [...] Wikileaks: CIA spiunonte kudo dhe kontrollonte gjithçka Wikileaks ka shpërndarë dokumente top-secret të CIA-s mbi një program hakerimi, ku është zbatuar një sistem me armë-kibernetike. CIA, kështu ka kontrolluar telefonat e kompanive të BE-së e SHBA-së, mes të cilëve Apple, Google e Microsoft, dhe deri te televizorët Samsung, të përdorur si mikrofona. Agjencia e inteligjencës amerikane, e [...] VIDEO/ Skandal në Gjykatën Administrative, shikoni si tërhiqet zvarrë qytetari Një sjellje skandaloze është fiksuar nga kamera e emisionit “BOOM” në ambientet e brendshme te Gjykatës Administrative të Shkallës së Parë. Pas një pyetje që qytetari i drejton zyrës së informacionit ai merr si përgjigje tërheqjen zvarrë dhe nxjerrjen me forcë jashtë nga përfaqësues së administratës së këtij institucioni që [...] Lul, mos e mashtro Altinin. Le të flasë edhe ai! Në çadrën e PD-së këto dy dy javë e pak, nuk ka mbetur njeri pa folur. Mes tyre ka pasur me shumicë sharlatanë, hajdutë, të korruptuar dhe delirantë. Por deri më tani, Basha ka shmangur Altin Goxhajn. Këtij të fundit Basha i ka premtuar para një jave që të flasë [...]


"Saç për fli, hurma arabie, raki..." / “Vëllai i madh” dënon banorët për kërkesat e çuditshme dhe shkeljen e rregullave - Loki Magazine “Saç për fli, hurma arabie, raki...” / “Vëllai i madh” dënon banorët për kërkesat e çuditshme dhe shkeljen e rregullave Të gjithë ata dhe janë VIP-a, që janë mësuar me komoditet, dhe tani po jetojnë në kushte krejt të ndryshme nga çfarë janë mësuar, në shtëpinë më të famshme në Shqipëri, ndaj kërkesat e tyre priteshin. Mirëpo, banorët e “Big Brother VIP” kanë patur kërkesa disi të çuditshme, të cilat i ka zbuluar moderatorja Arbana Osmani në spektaklin e sotëm. Sheila Haxhiraj nuk bënte dot pa karamele me xhinxher, Kledi pa hurma arabie, Fifi kërkonte saç për fli, Iliri magnetofon dhe bokse për koreografi, të tjerë parukier personal, ndërsa në dhomën e rrëfimit, Arditi i çuditi të gjithë me kërkesën për raki. Përveç këtyre “tekave”, gjatë javës së parë të qendrimit në shtëpi ata kanë shkelur vazhdimisht rregullat e vendosura nga ‘’Vëllai i Madh’’ dhe për këtë arsye në shtëpi më herët kishte mbërritur një zarf i zi, bashkë me një dënim. Konkurentët kanë rezultuar se kanë fikur mikrofonat, kanë dëmtuar objektet e shtëpisë, nuk kanë respektuar kohën e përgatitjes për spektaklin, kanë mbuluar nga kamera ambiente të shtëpisë, si dhe kanë shkelur shumë rregulla të tjera. Për këtë disa prej banorëve më ‘’rebelë’’ do të dënohen, në mënyrë të tillë që të ndërgjegjësohen për korrektësinë dhe disiplinën gjatë qendrimit në shtëpinë më të famshme të shqiptarëve. Megjithatë, siç ka njoftuar moderatorja Arbana Osmani, dënimin do ta marrim vesh në fund të spektaklit.


Dyshim për spiunazh në një universitet bavarez, akuzohet një shkencëtar rus – Abc News schedule 19:13 - 27 Janar, 2022 Një ish-punonjës i një universiteti bavarez dyshohet se ka transferuar njohuri të teknologjisë hapësinore në Rusi. Zyra e Prokurorit të Përgjithshëm Federal po heton një shkencëtar nga Rusia, i cili dyshohet se ka spiunuar për vendin e tij të origjinës në një universitet gjerman. I akuzuari akuzohet se ka transmetuar informacion mbi projekte kërkimore në fushën e teknologjisë së hapësirës ajrore tek një shërbim sekret rus për botën e jashtme. Më konkretisht, bëhet fjalë për gjendjen e zhvillimit të raketës evropiane Ariane dhe për të dhëna nga kërkimi i materialeve bazë. Jo më larg se dhjetor teleskopi James Webb u lëshua në hapësirë me një raketë Ariane 5. I dyshuari i arrestuar që në qershor 2021 Sipas informacioneve nga Prokuroria Federale, i dyshuari është arrestuar në qershor të vitit të kaluar dhe që nga ajo kohë ndodhet në paraburgim. Në dhjetor, Prokuroria Federale depozitoi një akuzë për “veprimtari të agjenturore të shërbimit sekret” në senatin e mbrojtjes shtetërore të Gjykatës së Apelit të Mynihut. Në momentin e arrestimit, i pandehuri punonte si asistent shkencor në një katedër të shkencave natyrore dhe teknike në një universitet bavarez. Siç raportohet nga agjencia e lajmeve dpa, bëhet fjalë për Universitetin e Augsburgut. Zyra e Prokurorisë Federale beson se shërbimi i fshehtë rus i botës së jashtme SWR ka kontaktuar me të dyshuarin në vjeshtën e vitit 2019. Nga fundi i nëntorit, dyshohet se janë zhvilluar takime të rregullta midis të akuzuarit dhe një oficeri të lartë të SWR-së të vendosur në Gjermani. Për informacionet e transmetuara, spiuni i dyshuar besohet se ka marrë gjithsej 2500 euro. /DW Bota\tspiunazhuniversitet bavarez Akuza për spiunazh, Polonia arreston shtetasin rus Polonia arreston 2 bjellorusë për spiunim


text: A lejohet ta bojkotoj vëllanë tim namazli i cili do të shkojë në mbrëmjen e Maturës? | Qendra Udhezimi A lejohet ta bojkotoj vëllanë tim namazli i cili do të shkojë në mbrëmjen e Maturës? Lidhjet Farefisnore, Lulzim Perçuku, Pyetje / Përgjigje, Shoqëri ✒Përgjigjja: Nëse kjo gjë ka ndikim tek ai, atëherë lejohet të përdoret si metodë që ai ta braktisë atë mëkat. Këtë gjë e bën para se ai të shkojë në atë mbrëmje. ?Nëse e kërcënon duke i thënë "Nuk do të flas, nuk do të qëndrojë me ty nëse shkon" duke e ditur se kjo gjë do ndikojë tek ai në mënyrë që ta braktisë atë mëkat, p. sh.: rastet kur ai që shkon në këtë mbrëmje është vëllai më i vogël dhe ka respekt për ty, atëherë nuk prish punë ta përdorësh si metodë. ?Bojkotimi lejohet në Islam kur ai sjell rezultate të mira, e nëse nuk sjell rezultate të mira dhe personi vazhdon ashtu në atë gjendje që është, apo dhe më keq sjell edhe rezultate të këqija, me ç'rast nëse ti e bojkoton ai veçse rehatohet nga ti dhe lëshohet edhe më tej në mëkate, atëherë nuk përdoret bojkoti, por vazhdohet me këshilla duke e frikësuar dhe përkujtuar me Allahun dhe Dënimin e Tij. ?Nëse është vëllai më i madh (ai i cili shkon në mbrëmje) dhe nuk ka respekt për ty, atëherë këtu nuk ja vlen bojkoti. PrevA lejohet të caktojmë termin për të luajtur futboll në kohën kur falet namazi dhe ligjërohet dersi?


text: Izraeli (hebraisht: יִשְׂרָאֵל Yīsrāʾēl, arabisht: إِسْرَائِيل ʾIsrāʾīl), zyrtarisht Shteti i Izraelit (מְדִינַת יִשְׂרָאֵל Medīnat Yīsrāʾēl; دَوْلَة إِسْرَائِيل Dawlat Isrāʾīl), është një vend në Azinë Perëndimore. Kufizohet me Libanin në veri, me Sirinë në verilindje, me Jordaninë në lindje, me Detin e Kuq në jug, me Egjiptin në jugperëndim, me Detin Mesdhe në perëndim dhe me territoret palestineze - Bregu Perëndimor në lindje dhe Rripi i Gazës përgjatë jugperëndimit. Tel Aviv është qendra ekonomike dhe teknologjike e vendit, ndërsa selia e qeverisë është në kryeqytetin e shpallur të , megjithëse sovraniteti izraelit mbi Jerusalemin Lindor nuk njihet ndërkombëtarisht. Pas pavarësisë së saj, Izraeli u përfshi pothuajse menjëherë në konflikt me pesë shtetet fqinje arabe, ushtritë e të cilëve filluan të hyjnë në zonën e ish Palestinës së Detyrueshme më 15 maj, duke filluar Luftën Arabo-Izraelite të vitit 1948. Në fillim të vitit të ardhshëm, Marrëveshjet e Armëpushimit të vitit 1949 e lanë Izraelin nën kontrollin e mbi një të tretës më shumë territor nga sa kërkonte plani i ndarjes, pa krijuar asnjë shtet të pavarur arab. Gjatë të dy fazave të luftës së Palestinës 1948, mbi 700,000 arabë palestinezë u dëbuan ose u larguan nga territori izraelit në Bregun Perëndimor, Gaza dhe vendet fqinje arabe, me më pak se 150,000 arabë palestinezë të mbetur brenda Izraelit. Gjatë dhe menjëherë pas luftës, rreth 260,000 hebrenj emigruan ose u larguan nga bota arabe në Izrael. Praktikat e Izraelit në pushtimin e territoreve palestineze, pushtimi më i gjatë ushtarak në historinë moderne, kanë tërhequr dënimin ndërkombëtar për shkeljen e të drejtave të njeriut të palestinezëve, duke përfshirë akuzat për aparteid. Historia Shteti i Izraelit Më 14 maj 1948, një ditë para skadimit të mandatit britanik, David Ben-Gurion, kreu i Agjencisë Hebraike, deklaroi "krijimin e një shteti hebre në Eretz-Izrael, të njohur si Shteti i Izraelit". E vetmja referencë në tekstin e Deklaratës për kufijtë e shtetit të ri është përdorimi i termit Eretz-Israel ("Toka e Izraelit"). Të nesërmen, ushtritë e katër vendeve arabe Egjipti, Siria, Transjordania dhe Iraku- hynë në pjesë të asaj që kishte qenë Palestina e Detyrueshme Britanike, duke nisur Luftën Arabo-Izraelite të vitit 1948; Jemeni, Maroku, Arabia Saudite dhe Sudani iu bashkuan luftës. Qëllimi i dukshëm i pushtimit ishte të parandalonte krijimin e shtetit hebre që në fillim, dhe disa udhëheqës arabë folën për "përzjerjen e hebrenjve në det". Lidhja Arabe deklaroi se pushtimi ishte për të rivendosur ligjin dhe rendin dhe për të parandaluar gjakderdhjen e mëtejshme. Pas një viti luftimesh, u shpall një armëpushim dhe u vendosën kufijtë e përkohshëm, të njohur si Vija e Gjelbër. Jordania aneksoi atë që u bë e njohur si Bregu Perëndimor, duke përfshirë Jeruzalemin Lindor, dhe Egjipti pushtoi Rripin e Gazës. OKB-ja vlerësoi se më shumë se 700,000 palestinezë u dëbuan nga forcat izraelite ose u larguan nga avancimi i tyre gjatë konfliktit - ajo që do të bëhej e njohur në arabisht si Nakba ("katastrofë"). Rreth 156,000 mbetën dhe u bënë qytetarë arabë të Izraelit. Izraeli u pranua si anëtar i OKB-së me shumicë votash më 11 maj 1949. Një përpjekje izraelito-jordaneze për të negociuar një marrëveshje paqeje u prish pasi qeveria britanike, e frikësuar nga reagimi egjiptian ndaj një traktati të tillë, shprehu kundërshtimin e saj ndaj qeverisë jordaneze. Në vitet e para të shtetit, lëvizja sioniste laburiste e udhëhequr nga kryeministri David Ben-Gurion dominoi politikën izraelite. Gjeografia Izraeli ndodhet në zonën e Levantit të rajonit të Gjysmëhënës pjellore. Vendi ndodhet në skajin lindor të Detit Mesdhe, kufizohet nga Libani në veri, Siria në verilindje, Jordania dhe Bregu Perëndimor në lindje, dhe Egjipti dhe Rripi i Gazës në jugperëndim. Territori sovran i Izraelit (sipas linjave të demarkacionit të Marrëveshjeve të Armëpushimit të vitit 1949 dhe duke përjashtuar të gjitha territoret e pushtuara nga Izraeli gjatë Luftës Gjashtë Ditore të vitit 1967) është afërsisht 20,770 kilometra katrorë (8,019 mi katrorë) në sipërfaqe, nga të cilat dy përqind janë ujë. Megjithatë, Izraeli është aq i ngushtë (100 km në gjerësinë e tij, krahasuar me 400 km nga veriu në jug) sa zona ekskluzive ekonomike në Mesdhe është dyfishi i sipërfaqes tokësore të vendit. Sipërfaqja e përgjithshme sipas ligjit izraelit, duke përfshirë Jeruzalemin Lindor dhe Lartësitë e Golanit, është 22,072 kilometra katrorë (8,522 mi katrorë), dhe sipërfaqja e përgjithshme nën kontrollin izraelit, duke përfshirë territorin e kontrolluar nga ushtria dhe pjesërisht të qeverisur nga palestinezët në Bregun Perëndimor, është 27,799 kilometra katrorë (10,733 mi katrorë). Njësitë administrative Shteti i Izraelit është i ndarë në gjashtë distrikte kryesore administrative, të njohura si mehozot (hebraisht: מחוזות; njëjës: mahoz). E gjithë zona e Judesë dhe Samarisë dhe pjesë të distrikteve të Jeruzalemit dhe veriut nuk njihen ndërkombëtarisht si pjesë e Izraelit. Distriktet ndahen më tej në pesëmbëdhjetë nën-distrikte të njohura si nafot (נָפוֹת; njëjës: nafa), të cilat vetë janë të ndara në pesëdhjetë rajone natyrore. <noinclude> Demografia Gjuha Gjuha e vetme zyrtare e Izraelit është hebraishtja. Deri në vitin 2018, arabishtja ishte gjithashtu një nga dy gjuhët zyrtare të Shtetit të Izraelit; në vitin 2018 ajo u zvogëlua në të paturit e një 'status të veçantë në shtet' me përdorimin e saj nga institucionet shtetërore për t'u vendosur në ligj. Hebraishtja është gjuha kryesore e shtetit dhe flitet çdo ditë nga shumica e popullsisë. Arabishtja flitet nga pakica arabe, ndërsa hebraishtja mësohet në shkollat arabe. Si një vend imigrantësh, shumë gjuhë mund të dëgjohen në rrugë. Për shkak të imigrimit masiv nga ish-Bashkimi Sovjetik dhe Etiopia (rreth 130,000 jehudë etiopianë jetojnë në Izrael), rusishtja dhe amarishtja fliten gjerësisht. Më shumë se një milion emigrantë rusishtfolës mbërritën në Izrael nga shtetet pas-sovjetike midis viteve 1990 dhe 2004. Frëngjishtja flitet nga rreth 700,000 izraelitë, kryesisht me prejardhje nga Franca dhe Afrika e Veriut (shih jehudët magrebi). Anglishtja ishte gjuhë zyrtare gjatë periudhës së mandatit; ajo e humbi këtë status pas krijimit të Izraelit, por ruan një rol të krahasueshëm me atë të një gjuhe zyrtare, siç mund të shihet në shenjat rrugore dhe dokumentet zyrtare. Shumë izraelitë komunikojnë mjaft mirë në anglisht, pasi shumë programe televizive transmetohen në anglisht me titra dhe gjuha mësohet që në klasat e hershme në shkollën fillore. Përveç kësaj, universitetet izraelite ofrojnë kurse në gjuhën angleze për lëndë të ndryshme. Feja Feja në Izrael manifestohet kryesisht në Judaizëm, feja etnike e popullit jehude. Shteti i Izraelit e deklaron veten si një "shtet jehud dhe demokratik" dhe është i vetmi vend në botë me një popullsi me shumicë jehude. Myslimanët përbëjnë pakicën më të madhe fetare të Izraelit, duke përbërë rreth 17.6% të popullsisë. Rreth 2% e popullsisë janë të krishterë dhe 1.6% janë druze. Popullsia e krishterë përbëhet kryesisht nga krishterë arabë dhe krishterë arame, por përfshin gjithashtu emigrantë post-sovjetikë, punëtorë të huaj me origjinë shumëkombëshe dhe ndjekës të Judaizmit Mesianik, të konsideruar nga shumica e të krishterëve dhe hebrenjve si një formë e krishterimit. Anëtarët e shumë grupeve të tjera fetare, duke përfshirë budistët dhe hindutë, mbajnë një prani në Izrael, megjithëse në numër të vogël. Arsimi Ligji Shtetëror për Arsimin, i miratuar në vitin 1953, krijoi pesë lloje shkollash: laike shtetërore, fetare shtetërore, ultra ortodokse, shkolla të vendbanimeve komunale dhe shkolla arabe. Sekulari publik është grupi më i madh shkollor dhe frekuentohet nga shumica e nxënësve hebrenj dhe jo-arabë në Izrael. Shumica e arabëve i dërgojnë fëmijët e tyre në shkolla ku gjuha e mësimit është arabishtja. Arsimi është i detyrueshëm në Izrael për fëmijët nga mosha tre deri në tetëmbëdhjetë vjeç. Shkollimi ndahet në tre nivele - shkolla fillore (klasat 1-6), shkolla e mesme (klasat 7-9) dhe shkolla e mesme (klasat 10-12) - duke kulmuar me provimet e maturës Bagrut. Njohuritë në lëndët bazë si matematika, gjuha hebraike, letërsia hebraike dhe e përgjithshme, gjuha angleze, historia, shkrimet biblike dhe qytetaria janë të nevojshme për të marrë një certifikatë Bagrut. Izraeli ka një traditë të arsimit të lartë, ku arsimi i tij cilësor universitar ka qenë kryesisht përgjegjës në nxitjen e zhvillimit modern ekonomik të vendit. Izraeli ka nëntë universitete publike që subvencionohen nga shteti dhe 49 kolegje private. Universiteti Hebraik i Jeruzalemit, universiteti i dytë më i vjetër i Izraelit pas Technion, strehon Bibliotekën Kombëtare të Izraelit, depoja më e madhe në botë e Judaica dhe Hebraica. Universitete të tjera kryesore në vend përfshijnë Institutin e Shkencës Weizmann, Universitetin e Tel Avivit, Universitetin Ben-Gurion të Negevit, Universitetin Bar-Ilan, Universitetin e Haifës dhe Universitetin e Hapur të Izraelit. Universiteti Ariel, në Bregun Perëndimor, është institucioni më i ri universitar, i përmirësuar nga statusi i kolegjit, dhe i pari në mbi tridhjetë vjet. Ekonomia Ekonomia e izraelit është ekonomi e zhvilluar dhe moderne e karakterizuar me sektor shtetëror dhe taksa relativisht të larta, industrinë e hi tek të zhvilluar dhe varësi në import mallrash si: naftë, benzinë, qymyr, diamante të papërpunuara dhe ushqim. Industri të tjera të rëndësishme janë industria ushtarake, turizmi, industria e hekurit, kimike, aparatura bio shëndetësore dhe përpunimi i diamanteve, një fushë që Izraeli kryeson në botë. Sot ekonomia izraelite karakterizohet me kalimin nga dominim dhe pronësi shtetërore në privatizim, lirësi në pazarin e valutës së huaj, shkurtim i kufijve për import dhe ulje të ngadaltë për taksën e punës dhe taksën e blerjeve. Ne Izrael ekziston taksë e lartë për makinat dhe benzinën dhe gjithashtu ekzistojnë monopole shtetërore të mëdha si kompania energjetike, portet dhe rafineritë. Në popullsinë izraelite ka kritika për monopolet dhe nga ana tjetër ka dhe kritika për lidhjet mes kapitalit dhe qeverise që kur filloi privatizimi i monopoleve dhe pronësive shtetërore. Izraeli është i varfër në pasuri natyrore. Industria e Izraelit bazohet sot në fusha të pasuruara me burime njerëzore dhe mbahet si përparimtarë në fushat e studimeve dhe të zhvillimit. Industritë e mbrojtjes të Izraelit (Rafael, industria ushtarake, industria ajrore, elbit, el op dhe të tjera) prodhojnë për platformën vendase dhe eksportojnë dhe jashtë mjete luftarake përparimtare. Në fund të vitit 2005 në Izrael ishin të shkruara 379,503 kompani nga të cilat kompania më e madhe ishte Teva kompania e prodhimit të ilaçeve Venere, që të ardhurat e saj për vitin 2005 ishin 5 miliard dollarë dhe fitime mbi një miliard dollarë. Shoqëri të tjera që operojnë në fushën e hi tek dhe internetit si checkpoint, amdocs dhe combras. Që në vitin 2000 ekziston një dukuri që shoqëri izraelite blejnë kompani të huaja në botë ose të hapin filiale të rrjeteve izraelite jashtë kufijve të Izraelit. Sot, një pjesë e qendrave tregtare në Evropën lindore janë në pronësi të biznesmenëve izraelitë. Literaturë Shkrimtarët izraelitë kanë kontribuar shumë në literaturën e atyre shteteve ku kanë punuar, p.sh literatura jidishe në Gjermani, e cila u shkrua nga autorët hebrenj, po ashtu ata kanë kontribuar në shtetete e tjera me shkrimtarët atje. Oskar Shelbah është autor gjerman me prejardhje hebreje. Ai ka shkruar librin Sistemi im i suksesit që thuhet se nuk ka familje gjermane që nuk e ka në shtëpinë e saj. Shënime Referime Referime Lidhje të jashtme Qeveria e Izraelit Faqja zyrtare e Presidentit të Izraelit Faqja zyrtare e Kryeministrit të Izraelit Ministritë Faqja zyrtare e Byrosë Qendrore e Statistikave të Izraelit Faqja zyrtare e Forcave të Mbrojtjes të Izraelit Shtete në Azi Shtete dhe territore të krijuara në vitin 1948 Shtetet anëtare të Bashkimit për Mesdheun Shtetet anëtare të Kombeve të Bashkuara Shtete në Lindjen e Mesme


Ballina Lajme PDK-ja largon Kabil Hajdarin nga Komisioni Komunal Zgjedhor në Viti Partia Demokratike e Kosovës e ka larguar Kabil Hajdarin nga Komisioni Komunal Zgjedhor në Komunën e Vitisë, pas raportimeve se ai ka qenë i akuzuar për korrupsion. Partia Demokratike e Kosovës kërkon nga Komisioni Qendror i Zgjedhjeve që t’i verifikojë të gjithë anëtarët e Komisioneve Komunale Zgjedhore, të cilët do t’i zbatojnë aktivitetet zgjedhore në nivelet lokale të pushteteve në tërë territorin e Republikës së Kosovës. Si subjekti më i madh politik në vend, Partia Demokratike e Kosovës ka vendosur një standard të ri etik, që asnjë zyrtar i saj me aktakuzë të konfirmuar për korrupsion, nepotizëm apo keqpërdorim të detyrës zyrtare, nuk do të mund të ushtrojë asnjë funksion publik. Partia Demokratike e Kosovës mbetet e përkushtuar që ta ruaj këtë standard dhe i falënderon të gjithë qytetarët dhe mjetet e informimit për kontributin e tyre në luftën kundër korrupsionit dhe dukurive negative në shoqërinë tonë. Aksident i rëndë në hyrje të Mitrovicës, ka edhe të lënduar Bekim Jashari me para personale renovon shtëpinë e Gani Shaqirit Pasi arriti të bëhet shkaktar i rrëzimit të qeverisë Kurti: Agim Veliu rikthehet si ministër i Punëve të Brendshme Kurti takon Apostolovën, kërkon nga BE ‘mini-Marshall plani’ të saj për... Thaçi takon kancelarin Kurz


text: Drini është lumi më i gjatë i trojeve shqiptare me 335 km gjatësi në total. Ai derdhet në Detin Adriatik, afër Lezhës dhe në lumin e Bunës, degë që u formua pas një përmbytjeje në shekullin e 19-të. Burimet Drini formohet afër qytetit të Kukësit me bashkimin e dy degëve kryesore të tij: Drinit të Bardhë që buron afër Pejës, Kosovë, në Radavc , përshkon Rrafshin e Dukagjinit dhe derdhet në liqenin e Fierzës, i matur si degë kryesore ai është 160 km, gjithësesi bashkë me degën më të gjatë të tij lumi arrin një gjatësi prej 335 km. Drinit të Zi që buron në Strugë, Maqedonia e Veriut, nga pjesa veriore e Liqenit të Ohrit, i cili furnizohet me ujë nga Liqeni i Prespës, ai merr disa degë si p.sh. Radiken (Treva e Dibrës). Degët kryesore të Drinit janë Lumi i Shalës, Lumi Valbona nga Alpet Shqiptare, Drini i Bardhë në Kosovë dhe Drini i Zi në Maqedoninë e Veriut. Në pjesën fundore Drinit i bashkohet edhe lumi i Kirit që buron nga Dukagjini, e pastaj bashkë derdhen në Bunë. Rrjedha Nga Kukësi, Drini rrjedh në Shqipërinë veriore, së pari nga Hasi, në vazhdim, është kthyer në një zinxhir liqenesh artificiale (i Fierzës, i Komanit dhe i Vaut të Dejës), që furnizojnë me ujë tre hidrocentralet e mëdha. Prurja mesatare vjetore e Drinit arrin 352 m3/sek, kurse maksimalja e regjistruar është mbi 5100 m3/sek. Duke kaluar në fshatrat Spas, Msi dhe Fierzë, pasi mbërrin në krahinën e Dukagjinit, rrjedhë drejt jugut, kalon nga Apripë e Gurit, Toplanë, Dushman, Koman, Vjerdhë Mazrrek, Rragam, dhe Pale Lalej. Në Vau Dejës, hyn në ultësirat e NënShkodrës dhe ndahet në dy krah. Një që derdhet në gjirin e Drinit në Adriatik në jug - përëndim të Lezhës. Tjetri derdhet në lumin Kir e më tej në Bunë afër Kalasë së Shkodrës. Edhe pse është dega më e shkurtër prej 15 km, kjo ndarje që derdhet në Bunë quhet Drini i Madh, sepse bie më shumë ujë se krahu tjetër që derdhet drejtpërdrejt në det. Drini i madh gjithashtu derdhej në det por ndryshoj rrjedhë pas një përmbytjeje të madhe më 1858 që ja ndryshoi rrjedhën, dhe e pruri drejt Shkodrës. Drini i madh është shumë i gjërë dhe sjell një sasi të madhe uji (330–340 m3/s), i dyti për nga volumi pas Bunës, por duke qënë i shkurtër disa harta e shënojnë si liqen. Pas Vaut të Dejës, krahu i gjatë shkon drejt jugut për nga Bushati, Mabë, Gjadër, Lezhë. Në jug të Lezhës hyn në një zonë kënetore e më tej derdhet në Adriatik. Ekonomia Lumi i Drinit është shumë i rëndësishëm për ekonominë shqiptare, pasi është burimi kryesor i energjisë për vendin. Katër hidroçentrale janë ndërtuar përgjatë rrjedhës kryesore të Drinit të cilët janë më të mëdhenjtë e vendit me një kapacitet të instaluar prej 1200MW. Këto vepra po ashtu kanë edhe liqene artificiale, më i madhi është Liqeni i Fierzës me sipërfaqe prej 73 km2 i cili është liqeni artificial më i madh në vend. Këto liqene përveç përfitimit ekonomik direkt me energji kanë edhe efekt rregullator në prurjen e lumit dhe në parandalimin e përmbytjeve. Galeria Shiko edhe Drini i Bardhë Drini i Zi Buna Lexim i mëtejshëm Nëpër viset e Drinit : shënime udhëtimi të vitit 1863 nga Johann Georg von Hahn; Pjetër Rodiqi; Filip Rrumbullaku Lumenj në Shqipëri Drinit


MKRS investon 500 mijë euro për sportin në Ferizaj


text: Gjergj Kola lindi më 19 nëntor 1963 në Shkodër, punon dhe jeton në Austri. Ka përfunduar studimet e larta pedagogjike në qytetin e Grac-it. Aktualisht punon si mësues në shkollën e mesme "Otto Glöckel" ne Vjenë. Në kohën kur ishte student ka botuar tek shtëpia botuese "Andreas Schneider Verlagsatelier" dy vëllime me poezi në tre gjuhë shqip, gjermanisht dhe italisht. Vëllimin "Per Grazia" më 1996 dhe "Evropë! Lëre popullin tim të vijë" më 1997. Më vonë ka botuar në shqip romanin "Kohë e Pajetueme", në gjermanisht dramën "Dimensione der Liebe". Tituj të veprave Literaturë Per Grazia (1996) Evropë! Lëre popullin tim të vijë (1997) Kohë e Pajetuar Dimensione der Liebe Biografi shqiptarësh Shkrimtarë shqiptarë Lindje 1963


Macron humb shumicën në parlamentin francez | Gazeta e Re Macron humb shumicën në parlamentin francez Më pak se dy muaj pas sigurimit të mandatit të dytë si president, Emmanual Macron ka humbur kontrollin e Parlamentit të Francës, pas rritjes së përkrahjes për aleancën e majtë dhe atë të së djathtës ekstreme. Mirëpo koalicioni i tij i qendrës ka humbur dhjetëra ulëse në zgjedhjet që kanë shpërfaqur ndasi të konsiderueshme në politikën franceze. Macron u ka bërë thirrje votuesve që t’ia sigurojnë një shumicë solide. Mirëpo koalicioni i tij i qendrës ka humbur dhjetëra ulëse në zgjedhjet që kanë shpërfaqur ndasi të konsiderueshme në politikën franceze. Kryeministrja franceze, Elisabeth Borne, ka thënë se situata është e pashembullt. Sipas saj, Franca moderne nuk ka pasur kurrë një përbërje të tillë parlamentare. “Kjo situatë përbën rrezik për shtetin tonë, duke marrë parasysh rreziqet me të cilat jemi duke u përballur si në aspektin kombëtar, ashtu edhe në atë ndërkombëtar”, ka thënë ajo. “Ne do të punojmë prej nesër për të krijuar një shumicë funksionale”, ka deklaruar ajo, ndonëse dy grupet tjera më të mëdha në parlament nuk duken të interesuara për të bashkëpunuar. Sipas Ministrisë së Brendshme, kampi qendror i Macronit ka fituar 245 ulëse, në krahasim me 289 që i janë dashur për të krijuar një shumicë absolute. Pas sigurimit të mandatit të dytë si president, në prill të këtij viti, ai ka shpresuar për përkrahje më të madhe parlamentare. Në vendin e dytë është renditur blloku Nupes, i krahut të majtë, i cili ka fituar 131 ulëse. Ky bllok drejtohet nga Jean-Luc Melenchon. Partia e ekstremit të djathtë, Marshi Kombëtar, nën udhëheqësi të Marine Le pen, ka fituar 89 ulëse, duke shënuar fitore më madhe sesa është parashikuar nëpër sondazhe. Partia konservatore e Republikanëve, ka fituar 61 ulëse, mirëpo mund të rezultojë si parti shumë e rëndësishme, pasi platforma e saj është goxha e ngjashme me atë të Macronit. Ministri i Ekonomisë, Bruno Le Maire, ka thënë se është i bindur që Franca nuk është e paqeverisshme, mirëpo që do të ketë nevojë për shumë imagjinatë. Lideri i së majtës ekstreme, Jean-Luc Mélenchon ka qenë i kënaqur për suksesin e tij, pas bashkimit të partive të komunistëve dhe të gjelbërve në një aleancë të quajtur Nupes. Ai u ka thënë mbështetësve se partia presidenciale ka pësuar humbje të madhe dhe secila mundësi tani është në duart e tyre. Edhe Marine Le Pen është dukur e lumtur pas sigurimit të 89 ulëseve nga tetë sa ka pasur deri më tani. Sipas analistëve, pesë vjetët e mandatit të dytë të Macronit do të jenë përplot me negociata me kompromise parlamentare. Në prill të këtij viti situata ka qenë krejtësisht ndryshe, kur Macron ka mposhtur bindshëm Le Penin dhe ka fituar mandatin e dytë si president. Më shumë se gjysma e votuesve kanë abstenuar në zgjedhjet ku ka marrë pjesë 46.23 për qind e popullsisë. Cilat reforma janë në rrezik? Macron është zotuar se do të luftojë krizën e rritjes së çmimeve të jetesës, mirëpo rivalët e tij kanë krejt ide tjera për këtë çështje. Propozimet e tij përfshijnë edhe reformat në përfitime, në ulje të taksave dhe në rritje të moshës së pensionimit nga 62 në 65 vjet. Reforma e tij për moshën e pensionimit do të jetë vështirë e realizueshme, ndonëse në këtë pikë do të mund të ketë mbështetjen e republikanëve. Ai më pas ka bërë edhe propozime për neutralitet në karbon dhe punësim të plotë. Së fundi ai ka përmendur edhe një “metodë të re” të qeverisjes, me përfshirje më të madhe të shoqërisë civile, duke përmendur një fondacion të krijuar nga banorët lokalë, ashtu që Franca të bëhet më demokratike. Mekë, qindra mijëra besimtarë falin namazin e xhumasë në oborrin e Qabesë


text: Shkencat e Librarisë dhe Informacionit janë shkenca që merren me studimin e mbledhjes, shpërndarjes etj, të informatave. Shiko dhe kete Biblioteka Wikipedia Shkencë


Nga 1 janari i vitit 2019 nuk do të lejohet importimi i makinave të përdorura...


24b1 Kryetari Mustafa takoi kryetarin e LVV-së, z. Kurti Kryetari i LDK-së, Isa Mustafa në mëngjesin e djeshëm u takua me kryetarin e Lëvizjes Vetëvendosje, Albin Kurtin. Dy liderët e partive opozitare në Kosovë, diskutuan për organizimin e mocionit të mosbesimit ndaj Qeverisë së koalicionit PAN. LDK, në nëntor të vitit të kaluar, kishte aprovuar Platformën Zgjedhore duke konstatuar se institucionet e dala nga ... Continue reading Kryetari Mustafa takoi kryetarin e LVV-së, z. Kurti Copy and paste this URL into your WordPress site to embed Copy and paste this code into your site to embed


Madje Haradinaj ka akuzuar LDK-në se e ka votuar Thaçin si president.


text: Histori: Çfarë ka ndodhur më 3 shkurt? 1451 – Në Ederne, Sulltan Mehmeti II trashëgon fronin e Perandorisë Osmane; ati i tij, Sulltan Murati, kishte vdekur, disa thonë, nga lodhja, stresi, marrazi pas humbjeve ndaj Dominus Albaniae, Zot i Shqipërisë, një ish-gjeneral osman, të cilit vetë Murati i kishte dhënë titullin Skenderbeg. Hapi i parë i Mehmetit, tani në krye të perandorisë, ishte përgatitja e fushatës kundër Skenderbeut; pranvera e përshtatshme për luftë, po afrohej; lufta do të zgjaste edhe 17 vjet (deri në vdekjen e Skënderbeut më 1468), për inerci 10 vjet të tjera, derisa qendresa shqiptare të thyhej. 1637 – Provincat e Bashkuara (sot Holanda) çlirohen nga Tulip-mania ndërsa shitësit e tulipanëve humbasin kontratat për blerjen e tyre. Në kulmin e tulip-manisë, një lule tulipan ishte shitur me një çmim 10 herë mbi të ardhurat vjetore të një personi me punë të kualifikuar. Kjo është konsideruar përgjithësisht si flluska e parë e regjistruar spekulative (ose flluska ekonomike). Termi "mania tulipan" tani përdoret shpesh si metaforë për t'iu referuar çdo flluske ekonomike (kur çmimi tepër i lartë nuk përputhet me vlerën e mallit). Futja e tulipanit në Evropë i atribuohet ambasadorit të Perandorisë Romake në Stamboll, i cili dërgoi disa fara tulipanësh në Vjenë në vitin 1554. Nga Vjena farat u përhapën në Amsterdam, ku kultivuesit vunë re se kjo lule ishte në gjendje të duronte klimën e ashpër të vendeve të ulta, dhe menjëherë pas kësaj tulipani u bë mjaft popullor. Shqipëria u pushtua nga një mani e ngjashme në vitet 1970-80, TV-Mania, kur një aparat televizori shitej me çmim sa paga vjetore e një punëtori. 1690 - Kolonia Masaçusets emeton paratë e para letër në Amerikë. 1783 - Spanja njeh pavarësinë e Shteteve të Bashkuara. 1815 – Në Zvicër themelohet fabrika e parë për prodhimin e djathit për qëllim komercial. 1830 – Protokolli i Londrës konfirmon sovranitetin e Greqisë. 1870 – Ratifikohet Amendamenti (shtojca) i 15-të i Kushtetutës së Shteteve të Bashkuara, duke garantuar të drejtën e votës për qytetarët pavarësisht nga raca. Në të njëjtën date por më 1913, ratifikohet amendamenti i 16-të i Kushtetutës, që autorizon qeverinë federale për të vendosur dhe mbledhur një taksë mbi të ardhurat. 1917 - Lufta e Parë Botërore:Shtetet e Bashkuara ndërpresin marrëdhëniet diplomatike me Gjermaninë një ditë pasi kjo e fundit njoftoi një politikë të re për luftë të pakufizuar me nëndetëse. 1924 – Vdiq Woodrow Wilson, ish-president i SHBA-së 1913 - 1921. Për Wilsonin është folur; shqiptarët e kanë cilësuar atë si mikun e tyre më të madh, ndërsa amerikanët si një nga presidentët më të mirë. Thonë se Wilsoni ishte edukator prandaj u bë edhe politikan. Kjo duket nga rruga që ndoqi për në Shtëpinë e Bardhë. Emrin e kishte Thomas Woodrow Wilson, lindi më 28 dhjetor 1856 në qytetin e vogël jugor Staunton, Virginia, në fëmijëri e rini e thërrisnin Tommy. I ati ishte prift presbiterian, puna ia kërkonte të lëvizte kudo nëpër Amerikë, veçanërisht në jug. Kujtimet më të hershme të Wilsonit (9 vjeç) ishin ato të Luftës Civile; ai pa ushtarët e Bashkimit duke marshuar në qytetin e mundur Augusta, Xhorxhia; nënën e tij duke ndihmuar ushtarët e plagosur në spital; komandantin e përgjithshëm të forcave të jugut Robert E. Lee kur kaloi nëpër qytet nën rojet e Bashkimit pas dorëzimit në Appomattox. Tommy gjithashtu pa varfërinë dhe shkatërrimin e jugut gjatë viteve të para të Rindërtimit. Edhe pse i shqetësuar nga shikimi i dobët dhe dysleksia që vonon të mësuarit për të lexuar, Wilson ishte një djalë normal dhe nuk humbi aspak kohë. Në vitin 1873, Tommy 17 vjeç regjistrohet në Kolegjin Davidson në Charlotte, Karolina e veriut. Pastaj hyri në fakultetin juridik të Universitetit të Virxhinias, avokatura nuk i pëlqeu, e la, shkon në Universitetin Johns Hopkins, Baltimore dhe merr Ph.D. në shkencat historike e politike. Në moshën 28 vjeç, Wilson martohet me Ellen Louise Akson, 25 vjeç. Deri në vdekjen e saj në gusht 1914, ajo do të ushtrojë ndikim të fortë, duke e inkurajuar për të punuar për mirëqenien e të varfërve dhe për reforma politike dhe ekonomike. Wilson dëshironte të bëhej politikan, kishte ëndërruar të bëhej senator për të arritur presidencën. Më 1888 pranoi pozitën si professor i jurisprudencës dhe ekonomisë politike në Princeton, ku dha leksione për dymbëdhjetë vitet e ardhshme. Gjatë kësaj kohe, Thomas Wilson botoi nëntë libra, duke përfshirë një biografi të George Washington dhe një histori pesë vëllimesh të Shteteve të Bashkuara. Kur u emërua president i Universitetit Princeton bordi drejtues priste thjesht disa reforma. Por presidenti i parë jo klerik i kësaj shkolle, e transformoi institucionin e vjetër në universitet modern. Wilson bëri emër. Në vitet e fundit në Princeton, ai u kontaktua nga Partia Demokrate në lidhje me kandidimin për guvernator të Nju Xhersit në vitin 1910; Wilson ra dakord, thonë se ai nuk kishte nevojë për fushatë, të gjithë e njihnin, dhe fitoi. 2 vjet më vonë atë e priste Shtëpia e Bardhë. 1971 – Oficeri i policisë së Nju Jorkut, Frank Serpico, plagoset rëndë gjatë një operacioni kundër drogës në Brooklyn; ai mbijetoi për të dëshmuar më vonë kundër korrupsionit në polici. Shumë besojnë se incidenti tregon se oficerë të Departamentit të Policisë së Nju Jorkut (NYPD) u përpoqën të vrisnin kolegun e tyre, pasi ai kishte refuzuar ofertën për marrje ryshfeti. Filmi "Serpico" (1973), me aktorin Al Pacino në rolin kryesor, sjell variantin e kësaj ngjarjeje. 1998 – Tragjedi në teleferik: një pilot ushtarak i Shteteve të Bashkuara shkakton vdekjen e 20 njerëzve, kur avioni i tij fluturon ulët duke këputur kabllin e një teleferiku pranë qytetit Trento, Itali. "Nëse dikush thotë se një mali ka luajtur nga vendi, dysho; nëse thotë se një njeri ka ndryshuar karakterin, mos e beso."


text: Episodi i pabesueshëm, i cili pasqyrohet në mediat amerikane, vetëm një ditë pas bërjes publik të planit kundër armëve të zjarrit, nga ana e presidentit Barack Obama, ka ndodhur në institutin Far Rockway, në Queens. Shkolla u kontrollua nga agjentë për të verifikuar nëse ishin fshehur apo jo armë të tjera, raporton Tch. Zbulimi i pistoletës është bërë, kur djaloshi është ri-shoqëruar për në shkollë. Menjëherë është dhënë alarmi dhe është thirrur policia, e cila për 45 minuta ka mbyllur institucionin. Nuk është ende e qartë se në cilat rrethana është gjetur pistoleta. /Telegrafi/


Jua kanë lënë atyre që u gëzohen kullave në vend të shkollave, çarterave në vend të klasave të ngrohta me zhurmë nxēnësish që vibrojnë, parave të pista të narkotrafikut në vend të librave të fëmijëve, errësirës në vend të dritës, ikjes në vend të lindjes.


Redaksia e lajmeve News and press releases Lajme dhe deklarata për shtyp nga veprimtaritë globale të OSBE-së Administrata zgjedhore dhe puna e medias gjatë fushatave zgjedhore, në fokus të tryezave teknike të mbështetura nga OSBE/ODIHR-i Publishing date: 4 korrik 2018 Content type: News Where we are: Prezenca e OSBE-së në Shqipëri, OSCE Office for Democratic Institutions and Human Rights Administrata zgjedhore dhe puna e medias gjatë fushatave zgjedhore qenë në qendër të diskutimeve, në dy tryeza teknike të mbajtura në Tiranë, përkatësisht më 3 dhe 4 korrik 2018, me mbështetjen e Zyrës së OSBE-së për Institucione Demokratike dhe të Drejtat e Njeriut (ODIHR) dhe Prezencës së OSBE-së në Shqipëri... Nevojitet angazhim politik konstruktiv për reforma të qëndrueshme, thotë Sekretari i Përgjithshëm i OSBE-së Greminger, gjatë vizitës në Tiranë Publishing date: 29 maj 2018 Content type: Komunikatat për shtyp Where we are: Prezenca e OSBE-së në Shqipëri, OSCE Secretariat What we do: Të drejtat e njeriut, Zgjedhjet, Demokratizimi, Sundimi i ligjit, Rinia TIRANË, 29 maj 2018 – Sekretari i Përgjithshëm i OSBE-së, Thomas Greminger, përfundoi sot vizitën dyditore në Tiranë, gjatë së cilës u takua me zyrtarët më të lartë të Shqipërisë, duke theksuar rëndësinë e përkushtimit të gjerë politik ndaj reformave thelbësore në vend dhe ofroi vijimësinë e partneritetit të OSBE-së.... Prezenca e OSBE-së mbështet reformën zgjedhore në Shqipëri Publishing date: 8 nëntor 2016 Content type: News Një ekspert i lartë për zgjedhjet filloi një vizitë tri-ditore në Shqipëri, më 7 nëntor 2016, si pjesë e ndihmës që Prezenca e OSBE-së i jep reformës zgjedhore në vend, përpara zgjedhjeve të përgjithshme të qershorit 2017... Prezenca e OSBE-së bën thirrje për reformë zgjedhore në Shqipëri Publishing date: 19 shtator 2016 Content type: Deklaratë për shtyp Kryetari në Detyrë i Prezencës së OSBE-së në Shqipëri, Robert Wilton, bëri sot, pas përfundimit të afatit për ankime, deklaratën e mëposhtme lidhur me zgjedhjet e 11 shtatorit 2016 për kryetarin e bashkisë së Dibrës:... Prezenca e OSBE-së në Shqipëri, ODIHR trajnojnë personelin e Ministrisë së Punëve të Jashtme, Komisionit Qendror të Zgjedhjeve, shoqërinë civile për vëzhgimin afatshkurtër të zgjedhjeve Publishing date: 4 korrik 2014 Content type: News Where we are: Prezenca e OSBE-së në Shqipëri, OSCE Office for Democratic Institutions and Human Rights Zyrtarë të Ministrisë së Punëve të Jashtme të Republikës së Shqipërisë dhe të Komisionit Qendror të Zgjedhjeve, si dhe përfaqësues të shoqërisë civile përfunduan më 4 korrik 2014 një kurs treditor rreth vëzhgimit afatshkurtër të zgjedhjeve. Kursi u organizua bashkërisht nga Prezenca e OSBE-së në Shqipëri dhe nga Zyra e OSBE-së për Institucione Demokratike dhe të Drejtat e Njeriut (ODIHR)... Prezenca e OSBE-së, Komisioni Qendror i Zgjedhjeve mbështesin financimin transparent të partive politike dhe të fushatave elektorale Publishing date: 14 maj 2014 Content type: Komunikatat për shtyp TIRANË, 14 Maj 2014 – Përfaqësues të qeverisë, Kuvendit, partive politike, shoqërisë civile dhe organizatave ndërkombëtare u mblodhën sot në Tiranë për të diskutuar çështje të lidhura me financimin e partive politike dhe të fushatave elektorale. Kjo veprimtari organizohej nga Komisioni Qendror i Zgjedhjeve (KQZ) me mbështetjen e Prezencës së OSBE-së në Shqipëri... Prezenca e OSBE-së dhe Këshilli i Evropës ndihmojnë Shqipërinë në rritjen e profesionalizmit të komisionerëve zgjedhorë Publishing date: 31 mars 2014 Content type: Komunikatat për shtyp Where we are: Prezenca e OSBE-së në Shqipëri, What we do TIRANË, 31 mars 2014 – Praktikat dhe platformat më të mira për trajnimin e komisionerëve zgjedhorë u diskutuan sot në Tiranë në një tryezë të rrumbullakët të organizuar nga Komisioni Qendror i Zgjedhjeve (KQZ) me mbështetjen e Prezencës së OSBE-së dhe Zyrës së Këshillit të Evropës në Shqipëri. Shembuj konkretë të qendrave për trajnim zgjedhor u sollën nga drejtueset e dy strukturave të tilla në Gjeorgji dhe Moldavi.


Për emergjencat civile. - Ligje, Ligje, Ligj - ikub.al Për emergjencat civile. Planizimi dhe përballimi i emergjencave civile janë detyra të shtetit shqiptar . Ligji minerar i Shqipërisë Për rezervat ujore. PËR DISA NDRYSHIME NË LEGJISLACIONIN NË FUQI PËR LICENCAT, AUTORIZIMET DHE LEJET NË REPUBLIKËN E SHQIPËRISË Për ngritjen e Komitetit ndërministror të emergjencës civile për përballimin e situatës së krijuar, si pasojë e kushteve të rënduara atmosferike Për miratimin e projekteve emergjente për njësitë e qeverisjes vendore të qarqeve të Shkodrës e të Lezhës dhe të fondeve shtesë për ministritë e linjës, për riaftësimin e infrastrukturës së dëmtuar e të objekteve sociale e publike, nga reshjet e shi PËR MIRATIMIN E VLERËS SË KOMPENSIMIT TË DËMEVE TË SHKAKTUARA NË KULTURAT BUJQËSORE NGA RESHJET E SHIUT DHE PËRMBYTJET E MUAJIT PRILL, SI DHE RIVLERËSIMIN PJESOR TË DËMEVE PËR PERIUDHËN JANAR–MARS 2010, NË QARKUN E SHKODËR PËR MIRATIMIN E VLERËS SË KOMPENSIMIT TË DËMEVE NË KULTURAT BUJQËSORE TË FERMERËVE TË QARKUT TË KORÇËS NGA PËRMBYTJET E SHKAKTUARA PËR SHKAK TË RESHJEVE TË SHIUT DHE DËMTIMIT TË ARGJINATURËS SË LUMIT DEVOLL, GJATË MUAJVE SHKURT-MARS 2010 Permbajtja e Aktit Permbajtja:L I G J Nr. 8756, datë 26.3.2001 PËR EMERGJENCAT CIVILE Në mbështetje të neneve 78, 83 pika 1, 170 dhe 174 të Kushtetutës, me propozimin e Këshillit të Ministrave, K UV E N D I I REPUBLIKËS SË SHQIPËRISË V E N D O S I : DISPOZITA TË PËRGJITHSHME Neni 1 Qëllimi Planëzimi dhe përballimi i emergjencave civile janë detyra të shtetit shqiptar që synon: a) parandalimin, pakësimin dhe riaftësimin nga çdo dëmtim që prek popullatën, gjënë e gjallë, pronën, trashëgiminë kulturore dhe mjedisin nga emergjencat civile; b) sigurimin e kushteve për institucionet shtetërore, publike e private, për veprimtaritë ekonomike dhe për popullatën, për kalimin nga gjendja normale e jetesës dhe e punës në një situatë emergjente, me humbje sa më të vogla për ruajtjen e rendit, për jetën e njerëzve, për gjënë e gjallë, për pronën, për trashëgiminë kulturore dhe për mjedisin kundër efekteve të një emergjence civile; c) garantimin e përdorimit të të gjitha burimeve të mundshme të shtetit, me qëllim sigurimin publik, ruajtjen e vazhdueshme të ekonomisë kombëtare, lokalizimin e zonës së emergjencës dhe lehtësimin e pasojave. Neni 2 Përkufizime Në zbatim të këtij ligji, termat e mëposhtëm kanë këto kuptime: 1. "Emergjencë civile" kuptohet një situatë e shkaktuar nga faktorë natyrorë, ekologjikë, industrialë, socialë, veprime terroriste, veprime ushtarake (në gjendje lufte), të cilat sjellin dëme të menjëhershme e të rënda për jetën, për shëndetin e popullatës dhe të gjësë së gjallë, për pasurinë, për trashëgiminë kulturore dhe për mjedisin. 2. "Emergjencë civile kombëtare" kuptohet një situatë kritike urgjente e një natyre të përkohshme, që dëmton seriozisht jetën, shëndetin dhe sigurinë e shtetasve të Republikës së Shqipërisë, gjënë e gjallë, pronën, trashëgiminë kulturore dhe mjedisin, në një masë e natyrë të tillë që kalon mundësinë ose autoritetin e organeve të qeverisjes vendore për ta përballuar atë, ose kërcënon seriozisht mundësinë e Qeverisë së Republikës të Shqipërisë për të ruajtur sovranitetin, sigurinë dhe integritetin territorial të vendit. 3. "Fatkeqësi natyrore" kuptohen tërmetet, përmbytjet, thatësira atmosferike të tejzgjatura, rrëshqitjet arkitektonike, ortekët, erërat e forta, zjarret në pyje dhe në mjediset e banuara, sëmundjet infektive masive, pasojat e të cilave prekin popullatën, gjënë e gjallë, pronën, mjedisin, si dhe ngjarje të tjera të shkaktuara nga dukuri natyrore. 4. "Fatkeqësi të tjera" kuptohen aksidentet rrugore, hekurudhore, detare, ajrore, si dhe zjarret, shpërthimet, rrëzimet e digave, aksidentet bërthamore, ekologjike ose industriale dhe çdo lloj tjetër aksidenti të shkaktuar nga veprimi njerëzor, nga luftërat ose gjendjet e emergjencës, si dhe format e tjera të dhunës masive. 5. "Fatkeqësi" kuptohet një ngjarje, pasojat e së cilës janë shkaktuar nga forca natyrore të pakontrolluara ose nga arsye të tjera të parashikuara në këtë ligj, të cilat kërcënojnë ose dëmtojnë jetën dhe shëndetin e popullatës, të gjësë së gjallë, pasurinë, trashëgiminë kulturore dhe mjedisin, në një masë të tillë, që kërkojnë marrjen e masave të veçanta dhe përdorimin e burimeve të veçanta njerëzore e materiale-teknike. 6. "Masa mbrojtëse" kuptohen masat organizative, teknike dhe çdo masë tjetër për mbrojtjen e menjëhershme individuale dhe kolektive të njerëzve, gjësë së gjallë, pasurisë, institucioneve, trashëgimisë kulturore dhe të mjedisit, kundër pasojave të fatkeqësive natyrore ose fatkeqësive të tjera. 7. "Operacion ndërhyrjeje" kuptohen veprimet e forcave dhe të mjeteve, për shpëtimin e jetës së njerëzve, të gjësë së gjallë dhe të vlerave materiale (pronës) në një territor të prekur nga fatkeqësia, si dhe sigurimi i kushteve për jetesë të popullatës të prekur nga fatkeqësia. 8. "Parandalim" kuptohet një kuadër masash që merren para ndodhjes së një ngjarjeje për shmangien ose për zvogëlimin e dëmeve që mund të vijnë nga ngjarja. 9. "Parashikim" kuptohen veprimtaritë që kryen për studimin dhe përcaktimin e shkaqeve të emergjencave, për përcaktimin e zonave, të territoreve dhe objekteve nga rreziqet e njëjta. 10. "Planëzim e përballim të emergjencave civile" kuptohet përgatitja e autoriteteve publike, e institucioneve dhe organeve të qeverisjes qendrore e vendore, e personave juridikë, publikë ose privatë, e organizatave publike dhe e popullatës për një emergjencë civile, si dhe për rastet e një fatkeqësie natyrore, duke përcaktuar marrjen e masave për parandalimin dhe për riaftësimin e gjendjes së shkaktuar nga veprimi i rrethanave emergjente. 11. "Riaftësim" kuptohen masat dhe veprimet që kryhen për rikthimin në gjendjen e mëparshme në rajonin (territorin) e prekur nga fatkeqësia. 12. "Rrezik" kuptohet një gjendje serioze, reale dhe e menjëhershme, që kanos jetën e njerëzve, të gjësë së gjallë, dëmtimin e pronës publike, të trashëgimisë kulturore dhe të mjedisit, që mund të shkaktohet nga fatkeqësitë natyrore ose nga fatkeqësitë e tjera. 13. "Shërbim të emergjencave civile" kuptohet shërbimi i bashkërenduar i Policisë së Shtetit dhe të gjitha policive të tjera, shërbimi i shpëtimit dhe i mbrojtjes nga zjarri dhe i urgjencës mjekësore. 14. "Vlerësim rreziku" kuptohet analiza sasiore e cilësore e natyrës dhe e rrethanave të tjera për ndodhinë e pritshme nga fatkeqësia natyrore ose nga fatkeqësitë e tjera. Neni 3 Parime të përgjithshme 1. Organet shtetërore, të përcaktuara në këtë ligj, janë përgjegjëse për parandalimin, përballimin dhe për riaftësimin e gjendjes së shkaktuar nga fatkeqësia. 2. Organet shtetërore kanë të drejtë të përdorin çdo mjet publik ose privat, si dhe të bashkëpunojnë me organizata vullnetare që kanë rol të përcaktuar në situatat emergjente, për të shmangur ose për të reduktuar pasojat që shkaktohen nga fatkeqësitë, në përputhje me rregullat e parashikuara nga legjislacioni në fuqi, për aq kohë sa vepron rrethana që i ka shkaktuar ato pasoja. 3. Strukturat e ngritura për planëzimin dhe për përballimin e emergjencave civile funksionojnë si të tilla edhe në rastet kur me ligj shpallet gjendja e jashtëzakonshme, gjendja e luftës ose gjendja e fatkeqësisë natyrore, duke pasur si qëllim kryesor marrjen e masave për parandalimin dhe riaftësimin e gjendjes së shkaktuar nga gjendja e jashtëzakonshme, gjendja e luftës ose gjendja e fatkeqësisë natyrore. 4. Çdo shtetas i Republikës së Shqipërisë, në përputhje me mundësitë e tij reale, ka për detyrë të ndihmojë në parandalimin dhe zvogëlimin e pasojave që shkaktohen nga fatkeqësitë, në përputhje me rregullat e përcaktuara në këtë ligj. 5. Asnjë organ, i përcaktuar në këtë ligj, nuk mund të ushtrojë përgjegjësi që nuk janë në sferën e veprimtarisë së tij. 6. Organet që, sipas këtij ligji, ngrihen për situata emergjente, janë fuqiplote, brenda përgjegjësive dhe hierarkisë së tyre dhe veprojnë edhe pas kapërcimit të situatave emergjente, siç përcaktohet në pikat 1 dhe 2 të nenit 174 të Kushtetutës. 7. Organet, që sipas këtij ligji kanë natyrë operative, funksionojnë në mënyrë të përhershme dhe kryejnë detyrat e përcaktuara në këtë ligj për parashikimin, parandalimin, operacionet e ndërhyrjes dhe për riaftësimin e pasojave nga fatkeqësitë. 8. Aktet e organeve më të larta janë të detyrueshme për t'u zbatuar nga organet më të ulëta dhe nga çdo person fizik ose juridik. Ato marrin fuqi juridike në çastin e nxjerrjes së tyre. Organet që i nxjerrin këto akte detyrohen t'i vënë ato menjëherë në dispozicion të zbatuesve. Neni 4 Llojet e strukturave Për planëzimin dhe përballimin e emergjencave civile krijohen struktura mbi baza të përkohshme dhe të përhershme në nivel qendror dhe vendor. KREU II STRUKTURAT E PLANIZIMIT DHE TË PËRBALLIMIT TË EMERGJENCAVE CIVILE NË NIVEL QENDROR Neni 5 Këshilli i Ministrave 1. Këshilli i Ministrave është përgjegjës për planëzimin dhe përballimin e emergjencave civile në Republikën e Shqipërisë. 2. Në ushtrimin e funksioneve të tij për këtë qëllim, Këshilli i Ministrave kryen këto detyra: a) Miraton politikën dhe programet për planëzimin dhe përballimin e emergjencave civile. b) Miraton programin kombëtar dhe krijon kushte për arsimimin, trajnimin, planëzimin dhe përballimin e emergjencave civile. c) Vendos për një periudhë jo më të gjatë se 30 ditë gjendjen e fatkeqësisë natyrore në një pjesë ose në të gjithë territorin e vendit për parashikimin, parandalimin, operacionet e ndërhyrjes ose riaftësimin e pasojave të situatave të emergjencës civile. ç) Informon Presidentin dhe Kuvendin e Republikës së Shqipërisë për emergjencën civile, për pasojat që vijnë, si dhe për masat e marra për shmangien e saj. d) Kërkon pëlqimin e Kuvendit të Republikës së Shqipërisë për zgjatjen e gjendjes së fatkeqësisë përtej 30 ditëve. dh) Vlerëson nivelin e dëmeve të shkaktuara nga fatkeqësitë natyrore ose fatkeqësitë e tjera, në bashkëpunim me specialistët e organeve përgjegjëse, si dhe asistencën për riaftësim. e) Përcakton, në bashkëpunim me donatorët e huaj, procedurat për asistencën ndërkombëtare në rastet e emergjencave civile, në përputhje me konventën përkatëse ndërkombëtare të nënshkruar nga Qeveria Shqiptare. ë) Planifikon fonde për mjete e pajisje rezervë të shtetit për parandalimin dhe përballimin e emergjencave civile. Neni 6 Komiteti Ndërministror i Emergjencave Civile 1. Për çdo rast të një emergjence civile kombëtare, sipas qëllimit dhe objektit të këtij ligji, pranë Këshillit të Ministrave krijohet Komiteti Ndërministror i Emergjencave Civile. 2. Këshilli i Ministrave përcakton kryetarin e këtij Komiteti dhe përbërjen e tij. 3. Komiteti Ndërministror qëndron i mbledhur deri në shuarjen e shkaqeve që kanë çuar në emergjencë. 4. Komiteti Ndërministror mund të thërrasë specialistë për këshillime në emergjenca. Neni 7 Detyrat e Komitetit Ndërministror të Emergjencave Civile Komiteti Ndërministror i Emergjencave Civile kryen këto detyra: a) Bashkërendon veprimet e forcave të shërbimit të emergjencave civile. b) Bashkërendon menaxhimin e rezervave shtetërore, si dhe përcakton mënyrën e përdorimit të tyre. c) Përcakton mënyrat dhe procedurat për përdorimin e burimeve materiale dhe financiare në rast emergjence. ç) Diskuton dhe vendos paraprakisht për vlerësimin e dëmeve të shkaktuara nga fatkeqësitë natyrore ose nga fatkeqësitë e tjera. d) Vlerëson rindërtimin dhe riaftësimin nga fatkeqësitë natyrore ose nga fatkeqësitë e tjera, me qëllim mbrojtjen e jetës dhe të shëndetit të njerëzve, të gjësë së gjallë, të pronës, të trashëgimisë kulturore dhe të mjedisit, si dhe për të parandaluar dëmet e mundshme në të ardhmen dhe në sigurimin e kushteve bazë të jetesës. dh) Në rastet e një emergjence civile kombëtare cakton drejtuesin e operacionit për menaxhimin e saj. e) Kryen detyra të tjera që burojnë nga ky ligj dhe detyra të veçanta, të caktuara nga Këshilli i Ministrave për përballimin e emergjencës civile. Neni 8 Ministria e Pushtetit Vendor 1. Ministria e Pushtetit Vendor është përgjegjëse për përgatitjen dhe zbatimin e planit kombëtar për planifikimin dhe përballimin e emergjencave civile. 2. Ministria e Pushtetit Vendor kryen këto detyra: a) Zbaton së bashku me institucionet e tjera politikën e Këshillit të Ministrave në fushën e planizimit dhe të përballimit të emergjencave civile. b) Bashkërendon veprimet e të gjitha palëve në planizimin dhe përballimin e emergjencave civile për përmbushjen e detyrave që u përkasin atyre dhe bashkërendon punët me organet e qeverisjes vendore për përballimin e emergjencave civile. c) Organizon marrëdhëniet dypalëshe dhe bashkëpunimin ndërkombëtar për zhvillimin dhe zbatimin e planizimit dhe të përballimit të emergjencave civile. ç) Menaxhon sistemin e mbrojtjes kundër fatkeqësive natyrore ose fatkeqësive të tjera. d) Zhvillon strategjitë e programeve të planizimit dhe përballimit të emergjencave civile dhe i paraqet ato për miratim në Këshillin e Ministrave. dh) Përpunon zbatimin e programeve të arsimimit dhe të trajnimit në fushën e mbrojtjes kundër fatkeqësive natyrore ose fatkeqësive të tjera. e) Në bashkëpunim me ministritë, institucionet dhe entet e ndryshme të vendit bën vlerësimin e rreziqeve mbi të cilat bazohet plani kombëtar i emergjencave civile dhe e paraqet atë për miratim në Këshillin e Ministrave. ë) Merr masa për sensibilizimin e opinionit publik dhe për ndërgjegjësimin e tij rreth emergjencave civile dhe planifikon fonde për studime nga institucionet publike për përballimin e emergjencave civile. f) Lidh marrëveshje me shoqata dhe organizata që ofrojnë asistencën e tyre në realizimin e detyrave në planizimin dhe përballimin e emergjencave civile. g) Njofton në çdo gjashtë muaj Këshillin e Ministrave për gjendjen e përgjithshme të planizimit dhe të përballimit të emergjencave civile. gj) I siguron Komitetit Ndërministror të Emergjencave Civile të gjitha të dhënat e nevojshme për situatat emergjente dhe për rreziqet që ato përfaqësojnë. h) Ndjek punën për krijimin dhe përdorimin e rezervave shtetërore të vëna në dispozicion nga strukturat e rezervave të shtetit, për situatat e emergjencës civile. i) Përcakton rregullat e përdorimit të burimeve materiale e financiare në rastet e emregjencës civile. j) Bashkërendon organizimin dhe pajisjen e forcave të ndërhyrjes në rastet e emergjencës civile. k) Organizon, zbaton dhe monitoron sistemin e të dhënave në nivel kombëtar për situatat e emergjencës civile. l) Bashkërendon punën për vlerësimin e dëmeve të shkaktuara dhe riaftësimin nga fatkeqësitë natyrore ose nga fatkeqësitë e tjera, në përputhje me aktet nënligjore përkatëse. ll) Kontrollon zbatimin e masave mbrojtëse dhe parandaluese në rastet e emergjencave civile. m) Kryen detyra të tjera që burojnë nga ky ligj dhe nga ligje të tjera. Neni 9 Departamenti i Planizimit dhe i Përballimit të Emergjencave Civile 1. Në Ministrinë e Pushtetit Vendor krijohet dhe funksionon Departamenti i Planizimit dhe Përballimit të Emergjencave Civile. 2. Departamenti ka për detyrë përgatitjen dhe zbatimin e planit kombëtar të planizimit dhe përballimit të emergjencave civile. 3. Departamenti bën inspektim të vazhdueshëm për zbatimin e masave mbrojtëse kundër fatkeqësive natyrore ose fatkeqësive të tjera. 4. Struktura, përgjegjësitë dhe detyrat e Departamentit të Planizimit dhe të Përballimit të Emergjencave Civile përcaktohen nga Këshilli i Ministrave. Neni 10 Komisioni Teknik Këshillimor i specialistëve 1. Pranë Departamentit Planizimit dhe të Përballimit të Emergjencave Civile krijohet Komisioni Teknik Këshillimor me specialistë nga ministritë, institucionet, entet e ndryshme dhe forcat operacionale. 2. Komisioni Këshillimor thirret dhe kryesohet nga Drejtori i Departamentit të Planizimit dhe të Përballimit të Emergjencave Civile. 3. Komisioni kryen bashkërendimin e veprimeve në fushën e planizimit dhe të përballimit të emergjencave civile ndërmjet autoriteteve të ndryshme dhe organizatave vullnetare. 4. Këshilli i Ministrave, me propozimin e Ministrit të Pushtetit Vendor, përcakton përbërjen, mënyrën e funksionimit dhe përgjegjësitë e këtij Komisioni. 5. Departamenti i Planizimit dhe Përballimit të Emergjencave Civile mban regjistër për specialistët që mund të thërrasë për këshillime. Neni 11 Ministritë 1. Çdo ministër është përgjegjës për organizimin e planizimit dhe të përballimit të emergjencave civile në veprimtarinë që ka në përgjegjësi. 2. Ministritë kryejnë këto detyra: a) Hartojnë planet për përgatitjen për emergjencë civile sipas llojit të veprimtarisë dhe të përgjegjësisë të tyre dhe i paraqesin këto në Ministrinë e Pushtetit Vendor për bashkërendim. b) Zbatojnë planet dhe përcaktojnë masat për parandalimin e fatkeqësive natyrore ose të fatkeqësive të tjera dhe të pasojave nga fatkeqësi të tilla në fushën e përgjegjësisë së tyre. c) Organizojnë trajnimin dhe arsimimin në fushën e veprimtarisë së tyre, në bashkërendim dhe këshillim me Departamentin e Planizimit dhe të Përballimit të Emergjencave Civile. ç) Analizojnë gjendjen e planizimit dhe të përballimit të emergjencave civile në fushën e përgjegjësisë së tyre dhe njoftojnë Departamentin e Planizimit dhe Përballimit të Emergjencave Civile. Neni 12 Entet e ndryshme publike 1. Entet e ndryshme publike, kur u kërkohet nga Departamenti i Planizimit dhe Përballimit të Emergjencave Civile, kryejnë studime të cilat përfshijnë parashikimin, parandalimin dhe shmangien e pasojave të fatkeqësive natyrore ose të fatkeqësive të tjera dhe ia paraqesin këto studime këtij Departamenti. 2. Entet publike paraqesin te ky Departament edhe rezultatet e studimeve që mund të jenë me interes për planizimin dhe përballimin e emergjencave civile në përgjithësi. 3. Mënyra e planifikimit dhe e përballimit të kostos përkatëse përcaktohet me vendim të Këshillit të Ministrave. KREU III STRUKTURAT E PLANIZIMIT DHE TË PËRBALLIMIT TË EMERGJENCAVE CIVILE NË NIVEL QARKU, BASHKIE DHE KOMUNE Neni 13 Prefekti 1. Prefekti është përgjegjës për planizimin e emergjencave civile në qarkun përkatës. 2. Prefekti ka për detyrë: a) të organizojë dhe të bashkërendojë punën për hartimin e planeve të përgatitjes për emergjencë civile në qark dhe për zbatimin e masave të mbrojtjes; b) të grumbullojë dhe të përpunojë të dhënat e nevojshme nga bashkitë dhe komunat për zbatimin e detyrave të planizimit dhe përballimit të emergjencave civile; c) të ndjekë dhe të kërkojë nga organet vartëse skemat e lajmërimit dhe të funksionimit të tyre; ç) të parashikojë burimet dhe rezervat e nevojshme materiale dhe financiare, për sistemimin e popullsisë në raste emergjence nga fatkeqësitë natyrore ose nga fatkeqësitë e tjera; d) të realizojë organizimin, bashkërendimin dhe pajisjen e forcave operacionale; dh) të ndjekë realizimin e detyrave për lehtësimin e efekteve të emergjencës civile dhe për organizimin e ndërhyrjes për të vepruar; e) të ndjekë riaftësimin nga fatkeqësitë natyre ose nga fatkeqësitë e tjera; ë) të analizojë gjendjen e planizimit të emergjencave civile dhe të njoftojë Departamentin e Planizimit dhe të Përballimit të Emergjencave Civile për emergjencat civile që ndodhin në qark; f) të paraqesë kërkesë për ndihmë në qarqet fqinjë dhe në instancat qendrore nëse është e nevojshme. g) të caktojë drejtuesin e operacionit për përballimin e emergjencës civile brenda qarkut të tij. Neni 14 Organizimi në qark 1. Në çdo qark, nën drejtimin e prefektit, ngrihet një komision i qarkut me detyrë bashkërendimin e veprimtarive të autoriteteve të qarkut dhe të organizatave vullnetare. 2. Ministri i Pushtetit Vendor përcakton përbërjen, mënyrën e funksionimit dhe përgjegjësitë e këtij komisioni. 3. Prefekti mban regjistër për specialistët në qark, me të cilët ai këshillohet kur gjykohet e nevojshme. Neni 15 Shërbimi i emergjencës civile 1. Në çdo qark, nën drejtimin e prefektit, funksionon shërbimi i emergjencës civile, si pjesë përbërëse e sistemit të planizimit dhe të përballimit të emergjencave civile, në përputhje me përcaktimin e pikës 13 të nenit 2 të këtij ligji. 2. Rregullat, mënyra e funksionimit, të drejtat dhe detyrat, si dhe përgjegjësitë e shërbimit të emergjencës civile përcaktohen nga Këshilli i Ministrave. Neni 16 Organizimi në bashki dhe në komunë 1. Kryetari i bashkisë ose kryetari i komunës është përgjegjës për planizimin dhe përballimin e emergjencave civile në bashkinë dhe në komunën përkatëse. 2. Kryetari i bashkisë ose kryetari i komunës ka për detyrë: a) të drejtojë organizimin dhe bashkërendimin e punëve për hartimin e planeve të përgatitjes për emergjencë civile në bashkinë dhe në komunën përkatëse dhe për zbatimin e masave të mbrojtjes; b) të grumbullojë dhe të përpunojë të dhënat e nevojshme nga njësitë administrative të bashkisë dhe komunës për zbatimin e detyrave të planizimit dhe përballimit të emergjencave civile; c) të organizojë sistemin e lajmërimit të popullatës për rrezikun dhe të kujdeset për funksionimin e mjeteve të lajmërimit; ç) të parashikojë burimet dhe rezervat e nevojshme për sistemimin e popullatës në raste të emergjencës nga fatkeqësi natyrore ose fatkeqësi të tjera; d) të realizojë organizimin, bashkërendimin dhe pajisjen e forcave operacionale; dh) të ndjekë realizimin e detyrave për lehtësimin e efekteve të emergjencës civile dhe për organizimin e ndërhyrjes për të vepruar; e) të ndjekë riaftësimin nga fatkeqësitë natyrore ose nga fatkeqësitë e tjera; ë) të paraqesë kërkesë për ndihmë në bashkitë dhe komunat fqinje e në qark, nëse është e nevojshme; f) të analizojë gjendjen e planizimit dhe të përballimit të emergjencës civile në bashki dhe komunë dhe të njoftojë në qark. g) të zbatojë detyrat e caktuara nga strukturat e planizimit dhe të përballimit të emergjencave civile në nivel qendror; gj) të caktojë drejtuesin e operacionit për përballimin e emergjencës civile në territorin e bashkisë ose të komunës. Neni 17 Komisioni vendor për emergjencat civile pranë bashkisë ose komunës 1. Në çdo bashki ose komunë, nën drejtimin e kryetarit të bashkisë ose të komunës, krijohet komisioni vendor për emergjencat civile me detyrë bashkërendimin e veprimeve të autoriteteve të bashkisë ose komunës dhe organizatave vullnetare për planizimin dhe përballimin e emergjencave civile në territorin e vet. 2. Ministri i Pushtetit Vendor përcakton kriteret për përbërjen dhe mënyrën e organizimit dhe të funksionimit të këtij komisioni. 3. Kryetari i bashkisë ose të komunës mban regjistër për specialistët në territorin e bashkisë ose komunës, me të cilin këshillohet kur është e nevojshme. KREU IV FORCAT E NDËRHYRJES Neni 18 Strukturat operative të emergjencës civile Organizimi i planizimit dhe i përballimit të emergjencave civile përfshin Shërbimin e Emergjencave Civile, Bazën e Mbrojtjes Civile, Forcat e Armatosura, Policinë e Shtetit, lloje të tjera të policisë së krijuara me ligj në varësi të emergjencës civile dhe organe të tjera të paparashikuara në këtë ligj, por që përfshihen në planet e emergjencave civile. Neni 19 Baza e Mbrojtjes Civile Në nivel kombëtar funksionon Baza e Mbrojtjes Civile si strukturë në varësi të Ministrisë së Mbrojtjes. Ajo përdoret për shpëtimet e posaçme dhe operacionet e tjera urgjente si përforcim dhe për të siguruar një përgjigje të menjëhershme në emergjencat civile. Neni 20 Përdorimi i Forcave të Armatosura për emergjencat civile 1. Kur shtrirja e një emergjence civile rritet në mënyrë të menjëhershme në ndihmë të operacioneve të shpëtimit dhe të lehtësimit në zonën e fatkeqësisë, me miratim të Kryeministrit ose të Ministrit të Mbrojtjes, mund të përdoren njësi të Forcave të Armatosura të Republikës së Shqipërisë, sipas planeve të hartuara më parë në bashkëveprim me komandantët e tyre. 2. Kur njësitë e Forcave të Armatosura marrin pjesë në operacione, ato drejtohen nga komandantët e tyre sipas detyrave që marrin nga drejtuesi i operacionit të shpëtimit. Neni 21 Policia e Shtetit 1. Policia e Shtetit organizohet dhe kryen detyrat e saj në operacionet e shpëtimit dhe të lehtësimit sipas planeve të hartuara më parë. 2. Detyrat e saj përfshin mbrojtjen e zonës së emergjencës civile, ruajtjen e rendit publik, procesin e identifikimit dhe të informimit rreth të dëmtuarve dhe të vdekurve, largimin e tyre nga zona e emergjencës, si dhe detyra të tjera që dalin në zbatim të ligjit nr.8553, datë 25.11.1999 "Për Policinë e Shtetit". 3. Kur policia merr pjesë në operacionet e shpëtimit, forcat e saj komandohen nga eprorët e tyre, sipas detyrave që marrin nga drejtuesi i operacionit të shpëtimit. Neni 22 Shërbimi i mbrojtjes nga zjarri dhe shpëtimi Shërbimi i mbrojtjes nga zjarri dhe shpëtimi është pjesë përbërëse e forcave operacionale në gatishmëri të përhershme dhe vepron për shuarjen e zjarreve, për kërkimin dhe shpëtimin e njerëzve në zonat e emergjencës civile dhe për lehtësimin e pasojave nga fatkeqësi të natyrore ose nga fatkeqësitë e tjera. Neni 23 Shërbimi i ambulancës Shërbimi i ambulancës është pjesë përbërëse e forcave operacionale dhe vepron për dhënien e ndihmës së parë në zonën e emergjencës civile dhe për transportimin e të dëmtuarve për në qendrat spitalore. Neni 24 Shërbimi vullnetar 1. Për përballimin e emergjencave civile organizohen dhe veprojnë shërbimet vullnetare. 2. Vullnetar mund të jetë çdo shtetas shqiptar, që ka mbushur moshën 18 vjeç, që ka kryer arsimin dhe trajnimin bazë në përgjigje të situatave të emergjencës ose pranon të marrë pjesë vullnetarisht për përballimin e emergjencës civile. 3. Për përballimin e emergjencave civile pranohen vullnetarë edhe shtetas të huaj. 4. Personat që vullnetarisht kërkojnë të marrin pjesë në operacionet e shpëtimit kanë këto të drejta: a) Ruhet e vendi i punës. b) Marrin pagesën e plotë nga punëdhënësi, qoftë ky edhe subjekt privat. c) Në rast aksidenti ose humbjeje jete gjatë veprimtarisë në emergjencat civile përfitojnë pension invaliditeti, sipas dispozitave në fuqi. Neni 25 Bashkërendimi i ndihmave Departamenti i Planizimit dhe i Përballimit të Emergjencave Civile bashkërendon ndihmat nga organizatat ndërkombëtare, nga organizatat joqeveritare dhe nga organizatat private vullnetare vendase dhe të huaja për përballimin e emergjencave civile. KREU V SUBJEKTET QË PËRFSHIHEN NË PLANIZIMIN DHE PËRBALLIMIN E EMERGJENCAVE CIVILE Neni 26 Detyrimi i shtetasve 1. Çdo shtetas i Republikës së Shqipërisë, në përputhje me kërkesat e Kushtetutës, detyrohet të marrë pjesë përballimin e emergjencave civile sipas një kërkese të Departamentit të Planizimit dhe të Përballimit të Emergjencave Civile, të prefektit, të kryetarit të bashkisë ose të kryetarit të komunës. 2. Detyrimi për të marrë pjesë në përballimin e emergjencave civile fillon në moshën 18 vjeç dhe përfundon në moshën 60 vjeç për burrat dhe 55 vjeç për gratë. Neni 27 Përjashtim nga detyrimi Përjashtohen nga detyrimi për të marrë pjesë në operacionet e ndërhyrjes së emergjencave civile shtetasit: a) që për arsye shëndetësore nuk mund të kryejnë detyrat e operacioneve të ndërhyrjes; b) gratë shtatzëna dhe nënat me fëmijë me moshë deri në 10 vjeç; c) prindër të vetëm me një fëmijë nën 10 vjeç. Neni 28 Të drejtat e shtetasve Shtetasit që shërbejnë në përballimin e emergjencave civile, për një kohë e cila nuk mund të jetë më e gjatë se sa periudha e situatës emergjente, gëzojnë të drejtat e parashikuara në nenin 24. Neni 29 Personat fizikë dhe juridikë 1. Personat fizikë dhe juridikë, të cilët në veprimtarinë e tyre përdorin, prodhojnë, transportojnë ose magazinojnë substanca të rrezikshme, detyrohen të planifikojnë, të organizojnë dhe të realizojnë me shpenzimet e veta dhe të shtetit shërbimet për përballimin e emergjencave civile në zonën e tyre të veprimtarisë. 2. Personat fizikë dhe juridikë kanë për detyrë: a) të hartojnë plane për situatat e emergjencës civile dhe të zbatojnë masat parandaluese në zonën e tyre të veprimtarisë; b) të njoftojnë personelin si dhe autoritetet e bashkisë ose të komunës për një rrezik imediat; c) të organizojnë, kur është e nevojshme, evakuimin e të punësuarve të tyre, dhe të venë në veprim shërbimin e tyre në përgjigje të një situate emergjence në zonën e tyre të veprimtarisë; ç) të sigurojnë trajnimin për të punësuarit. 3. Këshilli i Ministrave përcakton me akt nënligjor substancat që përbëjnë rrezikshmëri për krijimin e situatave emergjente. Neni 30 Detyrime të tjera 1. Ministritë dhe institucionet e tjera qendrore, Departamenti i Planizimit dhe i Përballimit të Emergjencave Civile, prefektët dhe kryetarët e bashkive e të komunave planifikojnë dhe zbatojnë detyra për ngritjen e kulturës qytetare në përballimin e emergjencave civile. 2. Ministria e Arsimit dhe Shkencës harton dhe miraton programet përkatëse për edukimin me elementet bazë të mbrojtjes në rastet e emergjencave civile. 3. Ky program fillon në arsimin 8-vjeçar dhe vazhdon deri në përfundimin e arsimit të lartë. KREU VI FINANCIMI Neni 31 Buxheti i shtetit 1. Buxheti i Shtetit është burimi parësor financiar për planizimin dhe përballimin e emergjencave civile. 2. Në buxhetin vjetor të Ministrisë së Pushtetit Vendor, si dhe të çdo ministrie parashikohet, zë më vete, buxheti për planizimin dhe përballimin e emergjencave civile. Neni 32 Burime të tjera Burime të tjera financimi mund të jenë: a) Buxheti i Shtetit i planifikuar për Këshillin e Ministrave; b) të ardhurat e pushtetit vendor; c) të ardhurat e krijuara nga shërbimi për të tretët të cilat kalojnë tërësisht në buxhetin e tyre; ç) donatorë të ndryshëm; d) burime të tjera që i lejon ligji; KREU VII SANKSIONE Neni 33 Mosrespektimi i detyrimeve të përcaktuara në këtë ligj 1. Mosrespektimi i detyrimeve që përcakton ky ligj, nga personat juridikë e fizikë, kur nuk përbën vepër penale, dënohet me gjobë nga 50 000 deri në 1 500 000 lekë nga strukturat operative të emergjencës civile, të cilat do të përcaktohen me vendim të Këshillit të Ministrave. 2. Mosrespektimi i detyrimeve që përcakton ky ligj nga ana e individëve, kur nuk përbën vepër penale, dënohet me gjobë nga 5 000 deri në 25 000 lekë. Neni 34 E drejta për ankim Subjekti i gjobitur mund të ankohet dhe të kërkojë shfuqizimin ose ndryshimin e vendimit që e dënon atë me gjobë, duke respektuar kërkesat Kodit të Procedurave Administrative përsa i përket të drejtës dhe procedurave të ankimit për aktin administrativ. KREU VIII DISPOZITA TË FUNDIT Neni 35 Nxjerrja e akteve nënligjore Këshilli i Ministrave, brenda 6 muajve nga hyrja në fuqi e këtij ligji, nxjerr aktet nënligjore në zbatim të tij, në pajtim me parimet e përgjithshme të neneve 5, 6, 9, 14 dhe 26 të këtij ligji. Neni 36 Shfuqizime Me hyrjen në fuqi të këtij ligji dekreti nr.3824, datë 1.12.1964 i Presidiumit të Kuvendit Popullor "Për mbrojtjen civile të Republikës", si dhe çdo dispozitë tjetër që bie në kundërshtim me këtë ligj, shfuqizohet. Neni 37 Hyrja në fuqi Ky ligj hyn në fuqi 15 ditë pas botimit në Fletoren Zyrtare. Shpallur me dekretin nr.2956, date 6.4.2001 te Presidentit te Republikës se Shqipërisë Rexhep Meidani ?


You are using an outdated and unsupported browser. For a better experience, please upgrade to the latest version of FireFox, Chrome, Safari, Opera, or Internet Explorer. Thanks! [close] Gëzimi i jetës së re të siguruar nëpërmjet sakrificës së Jezu Krishtit nuk ka përse të shprehet vetëm nëpërmjet fjalëve. Kjo seri GIF-esh të animuara portretizon një figurë të gjallë të asaj që është e mundur në jetën tonë për shkak të Jezu Krishtit. 1 Korintasve 15:22 – Sepse, ashtu sikur të gjithë vdesin në Adamin, kështu të gjithë do të ngjallen në Krishtin.


text: Studimi i fshehtë, realizohet udhëtimi i parë në kohë | OxygenPress Studimi i fshehtë, realizohet udhëtimi i parë në kohë Në fakt, shumë ligje të fizikës nuk bëjnë dallime mes të ardhmës dhe të shkuarës. Për shembull, ekuacioni që përshkruan dy bila bilardoje identike që përplasen dhe kthehen është e njëjta gjë edhe nëse shikohet kjo ngjarje e regjistruar në të kundërtën. Ndërsa nëse kthejmë pas videon e bilave që shpërndahen në të gjitha drejtimet në fillim të lojës, duket qartësisht absudriteti i këtij fenomeni, falë të kuptuarin tonë intuitiv të ligjit të dytë të termodinamikës, sipas të cilit një sistem i izoluar, si ai i tavolinës së bilardos, zhvillohet në mënyrë të pakthyeshme nga një gjendje rendi në kaos. Falë një prgorami special, kompjuteri e mbështolli shiritin e kohsë në një fraksion sekonde, duke u kthyer nga kaosi në rend. Në një kompjuter të përbërë nga dy kubit genomeni ndodh në 85% të rasteve, ndërsa kur vemi në tre kubit shkojmë në 50%. Sipas studiuesve kjo ndodh nga mospërsosmëria e kompjuterëve aktualë kuantikë.


text: Tour de France Turi i Francës (frengjisht: Tour de France; shqiptimi: Turr dë Frronsë) është një garë vjetore biçikletash që përshkon rreth 3600 kilometra (2.200 mi), në të gjithë Francën dhe vendet kufitare. Gara zgjat tre javë dhe tërheq çiklistë nga e gjithë bota. Gara është e ndarë në pjesë në secilën ditë, të quajtur faza. Me kohën më të shpejtë totale në fund të çdo ditë të vesh një bluzë të verdhë (rezultati që i jepet vendit të parë). Tour de France është më e njohura dhe më prestigjioze e çiklizmit të tre "Grand Tours". Të tjera janë Giro d'Italia në Itali, zhvillohet çdo maj dhe Vuelta a España në Spanjë që mbahet çdo gusht-shtator.


24d3 Mustafa: Prizreni – qytet i kulturës i ka hijeshi ta ketë një kryetar si Baxhakun Kryetari i Lidhjes Demokratike të Kosovës (LDK), Isa Mustafa, ka thënë të martën gjatë tubimeve në Korishë dhe Skorrobishtë të Prizrenit, se këtij qyteti të kulturës i ka hije ta ketë një kryetar si Hatim Baxhaku, i cili është i dëshmuar për profesionalizëm dhe kujdes ndaj qytetarëve. “Jam i sigurt se Prizreni ia ka qëlluar ... Continue reading Mustafa: Prizreni – qytet i kulturës i ka hijeshi ta ketë një kryetar si Baxhakun Copy and paste this URL into your WordPress site to embed Copy and paste this code into your site to embed


text: Robbie kritikon Brit Awards Robbie Williams ka kritikuar çmimet Brit Awards duke i quajtur “të mërzitshme” në një këngë të tij të re. Këngëtari, i cili ka fituar më shumë BRIT shpërblime se çdo person tjetër dhe singli rikthyes i të cilit, “Candy”, u nominua për Këngën më të Mirë Britanike në këtë ngjarje vjetore, ka incizuar një këngë parodi me Guy Chambers, me të cilin ka punuar në pesë albumet e tij solo. Kënga, e titulluar “Brits 2013”, fillon me Robbien që mban fjalim gjatë pranimit të çmimit duke thënë, “Jam shumë i ngazëllyer që jam sërish këtu, është një nder të jem i nominuar... Bla-bla, bla, bla”... Dhe më pas ai reagon: “Mirë, kjo natë e Brit ishte ‘f***ing’ e mërzitshme”. Robbie humbi në kategorinë Kënga më e Mirë Britanike në edicionin e sivjetmë, pasi atë e fitoi Adele me këngën e saj të fundit për filmin James Bond, “Skyfall”. /Telegrafi/


DËSHMITARI RRËFEN SE SI NDODHI VRASJA E DYFISHTË NË GJAKOVË - DRENICA PRESS Komandanti i Policisë në Gjakovë, Kristë Gjokaj, ka thënë për Klan Kosovën që sipas një deklarate preliminare nga një dëshmitar okular i cili ka qenë në vendin e ngjarjes në restorant, ku ka ndodhur vrasja e dyfishtë, “Krist Memaj ka tentuar të bëjë vetëvrasje, ndërkaq Pjetër Memaj, kushëriri i tij, ka tentuar vazhdimisht që ta ndalë.” Por, në zhvillim e sipër, i ndjeri Krist Memaj ka shtënë me armë në Pjetrin dhe pastaj ka vrarë veten, shkruan Insajderi. E pamja për të dy viktimat është hapur e përbashkët, dhe varrimi bëhet nesër po ashtu i përbashkët. /Insajderi.com Lexo tjetër PDK-ja ia hedh fajin LDK-së për mungesën e votave për demarkacionin Artikulli i më parshëmSadiku debutoi me gol, trajneri i Legias: Tregoi që ishte goditja e duhur në merkato Artikulli i riE largoi Besnik Hasi nga Olympiakosi, Kasami shkon në Zvicër Nuk ia keni idenë se çfarë e ka Majlinda Kelmendi trajnerin... 05 - Apr 25, 2016


text: Skënder Minxhozi del në krah të Arbër Hajdarit: Djalë me veti të vyera (TREGON HISTORINË E PARA 2 VITEVE) Publikuar tek: aktualitet, më 11:57 12-12-2019 Hajdari- Minxhozi Arbër Hajdari, drejtues i fondacionit "Fundjavë Ndryshe" është këto ditë në qendër të vëmendjes publike për shkak të faktit që nuk ka pranuar të bashkojë fondacionet e mbledhura për tërmetin me qeverinë, por edhe për faktin që më herët i janë vënë në dispozicion 44 mijë metra katrorë tokë në rrugën e Arbrit në kuadër të një projekti për fondacionit. Sakaq, analisti Skënder Minxhozi ka bërë një koment përmes të cilit vlerëson së tepërmi figurën e të riut bamirës. Për këtë, Minxhozi kujton edhe historinë e dy viteve më parë me një familje nga Qafshtama, së cilës, Hajdari i ka ndryshuar jetën. "Në këto ditë dramash të rënda kombëtare, në plan të parë ka dalë vullneti dhe dëshira për të rimëkëmbur Shqipërinë e tronditur nga tërmeti. Mbi 13 mijë njerëz nuk kanë më thuajse asgjë. Investimet e një jete janë shuar brenda pak çastesh. Këto kohë janë sprova e zjarrit për atë që Arbër Hajdari dhe të tjerë si ai, bëjnë përditë në skutat më të mjera të këtij vendi. Për këtë, meritojnë të gjithë një "bravo" të madhe. Vullnetarizmi është një tipar i spikatur i një shoqërie civile dhe të emancipuar. Arbër Hajdari ndodhet në rreshtin e parë të këtij transformimi", shkruan Minxhozi. 'Rama ik' në stadium, analisti Minxhozi ka një këndvështrim ndryshe: Strategji e dështuar e opozitës që s'bën dot mitingje Më shumë në këtë kategori: « Humbi gruan, vajzën dhe mbesën nën rrënoja/ Përlotet babai i Diena Meçaj: Të kisha ikur edhe unë, tani e vetmja gjë që dua nga Rama... 'Në Japoni pallatet bëjnë balet', Rama tregon arsyen pse është shembur shtëpia e familjes Meçja » array(1) { ["section"]=> string(109) "skender-minxhozi-del-ne-krah-te-arber-hajdarit-djale-me-veti-te-vyera-tregon-historine-e-para-2-viteve-189181" }


facesitting, rrip-në, cbt, poshtërim, gomar, takë, të brendshme femrash, femdom, sundim, big-boobs, bunny, kostum